hotchpotch/miracl-hf-unified huggingface dataset:
พรรคอนุรักษนิยม (สหราชอาณาจักร)
พรรคอนุรักษนิยม () หรือชื่อเดิมว่า พรรคอนุรักษนิยมและสหภาพนิยม คือพรรคการเมืองกลาง-ขวาในสหราชอาณาจักรที่ปฏิบัติตามหลักปรัชญาของลัทธิอนุรักษนิยมและลัทธิการรวมชาติบริเตน ซึ่งเป็นพรรคที่ใหญ่ที่สุดในสหราชอาณาจักรโดยมีสมาชิกสภาผู้แทนราษฎรในรัฐสภาจำนวน 330 คน สมาชิกสภาท้องถิ่นทั่วประเทศ 9,391 คน และเป็นพรรคการเมืองจากสหราชอาณาจักรที่มีที่นั่งในรัฐสภายุโรปมากที่สุดจำนวน 25 ที่นั่ง ปัจจุบันดำรงตำแหน่งเป็นรัฐบาลเสียงข้างมากในสภาสามัญชนโดยมีหัวหน้าพรรคคือนางเทเรซา เมย์ เป็นนายกรัฐมนตรี พรรคมักถูกเรียกขานว่า "พรรคขุนนาง" (Tory Party) หรือ "พวกขุนนาง" (Tories) พรรคอนุรักษนิยมก่อตั้งขึ้นในปี พ.ศ. 2377 จากพรรคขุนนางเดิมซึ่งก่อตั้งในปี พ.ศ. 2221 พรรคเป็นหนึ่งในสองพรรคการเมืองหลักของสหราชอาณาจักรในช่วงคริสต์ศตวรรษที่ 19 ร่วมกับฝ่ายเสรีนิยม โดยพรรคได้เปลี่ยนชื่อเป็นพรรคอนุรักษและสหภาพนิยมในปี พ.ศ. 2455 หลังจากการรวมกับพรรคเสรีสหภาพนิยม ซึ่งชื่อพรรคยังคงถูกเรียกขานเพียงสั้นๆ ว่าพรรคอนุรักษนิยม
ในช่วง พ.ศ. 2463 ความนิยมในฝ่ายเสรีนิยมลดลงอย่างมาก พรรคแรงงานจึงก้าวขึ้นมาเป็นพรรคคู่แข่งที่สำคัญ ตลอดช่วงคริสต์ศตวรรษที่ 20 ที่ผ่านมาสหราชอาณาจักรมีนายกรัฐมนตรีที่มาจากพรรคอนุรักษนิยมอยู่ในวาระรวม 57 ปี เช่น วินสตัน เชอร์ชิล (พ.ศ. 2483 - 2488 และ พ.ศ. 2494 - 2498) และมาร์กาเรต แทตเชอร์ (พ.ศ. 2522 - 2533) ซึ่งในสมัยของแทตเชอร์นี้เองที่นำพาประเทศสู่ระบบเศรษฐกิจเสรีนิยมเข้มข้นและทำให้พรรคกลายเป็นผู้สนับสนุนตลาดเสรีและต่อต้านการรวมสหภาพยุโรป (Euroscepticism) มากที่สุดจากสามพรรคหลักของประเทศ พรรคได้กลับมาเป็นรัฐบาลอีกครั้งในปี พ.ศ. 2553 ภายใต้การร่วมของพรรคเสรีประชาธิปไตยและนายกรัฐมนตรีเดวิด แคเมอรอน
ในรัฐสภายุโรป พรรคอนุรักษนิยมเป็นพรรคการเมืองจากสหราชอาณาจักรที่มีที่นั่งมากที่สุดจำนวน 25 ที่นั่ง ซึ่งเป็นที่นั่งในพรรคอนุรักษและปฏิรูปนิยมแห่งยุโรป (ซีอีอาร์) นอกจากนี้ยังเป็นสมาชิกองค์การต่อต้านสหภาพยุโรป พรรคมีที่นั่งมากที่สุดเป็นอันดับสามในรัฐสภาสกอตแลนด์และอันดับที่สองในสมัชชาแห่งเวลส์ มีพรรคพันธมิตรคือพรรคสหภาพนิยมแห่งอัลส์เตอร์ ซึ่งเป็นหนึ่งในห้าพรรคการเมืองหลักของไอร์แลนด์เหนือ
วงศ์ย่อยปลากระดี่
วงศ์ย่อยปลากระดี่ เป็นวงศ์ย่อยของปลาน้ำจืดในวงศ์ใหญ่ Osphronemidae ใช้ชื่อวิทยาศาสตร์ว่า Luciocephalinae
สมาชิกในวงศ์ย่อยนี้ ประกอบไปด้วยสกุลต่าง ๆ ได้แก่แต่ในปัจจุบัน ได้มีการยกเลิกสกุล "Colisa" โดยให้ไปใช้สกุล "Trichogaster" แทน และปลาที่อยู่ในสกุล "Trichogaster" เดิม ก็หันกลับไปใช้สกุล "Trichopodus" ซึ่งเดิมเคยเป็นชื่อพ้องมาก่อนแทน
จัดเป็นปลาขนาดเล็ก ขนาดโตเต็มที่ไม่เกินฝ่ามือของมนุษย์ พบกระจายพันธุ์อยู่ทั่วไปในแหล่งน้ำจืดหลายประเภทของภูมิภาคเอเชียใต้, เอเชียอาคเนย์ และบางส่วนในเอเชียตะวันออก
ปลากระดี่โนเบิล
ปลากระดี่โนเบิล (; ) ปลาน้ำจืดขนาดเล็กชนิดหนึ่ง ในวงศ์ปลากัด ปลากระดี่ (Osphronemidae) จัดเป็นปลาเพียงชนิดเดียวเท่านั้น ที่อยู่ในสกุล "Ctenops"
มีลักษณะที่ตัวผู้และตัวเมียมีสีไม่ต่างกัน แต่ตัวเมียจะมีขนาดใหญ่กว่า และตัวผู้มีครีบต่าง ๆ ใหญ่กว่า มีขนาดโตเต็มที่ประมาณ 9-12 เซนติเมตร
เป็นปลาที่กระจายพันธุ์ในแหล่งน้ำนิ่งที่มีพรรณไม้น้ำขึ้นอย่างหนาแน่นในภาคตะวันออกของประเทศอินเดีย และบังกลาเทศ ในสภาพแหล่งน้ำที่มีความเป็นกรดต่ำกว่าน้ำที่มีค่าเป็นกลาง (pH ต่ำกว่า 7)
มีพฤติกรรมการวางไข่ แตกต่างไปจากปลากระดี่ในสกุลอื่นที่ใกล้เคียงกัน โดยจะไม่ก่อหวอด แต่จะใช้การอมไข่แทน แม่ปลาจะอมไข่ไว้ในปากราว 12-14 วัน โดยที่ไม่กินอาหาร จากนั้นปลาจึงจะฟักเป็นตัว
นิยมเลี้ยงเป็นปลาสวยงาม เป็นปลาที่รักสงบ แต่อาจก้าวร้าวได้บางขณะกับปลาขนาดเล็กกว่า จัดเป็นปลาค่อนข้างหายาก เพราะเลี้ยงให้รอดได้ยาก และยังไม่มีรายงานการเพาะขยายพันธุ์ได้สำเร็จในที่เลี้ยง
วงศ์ย่อยปลากัด
วงศ์ย่อยปลากัด () เป็นวงศ์ย่อยของปลาน้ำจืดขนาดเล็ก ที่มีอวัยวะหายใจลักษณะคล้ายเขาวงกต ในวงศ์ใหญ่ Osphronemidae ใช้ชื่อวิทยาศาสตร์ว่า Macropodusinae
เป็นปลาขนาดเล็ก เมื่อโตเต็มที่แล้วไม่เกินนิ้วมือของมนุษย์ จัดเป็นวงศ์ย่อยที่มีความหลากหลายที่สุดของวงศ์ใหญ่นี้ เป็นปลาที่มีสีสันสวยงาม โดยเฉพาะตัวผู้ จึงนิยมเลี้ยงกันเป็นปลาสวยงาม โดยสมาชิกที่เป็นที่รู้จักกันดีของวงศ์ย่อยนี้ คือ ปลากัด มีพฤติกรรมการวางไข่ทั้งก่อหวอดและอมไข่ พบกระจายพันธุ์ในภูมิภาคเอเชียอาคเนย์และเอเชียตะวันออก
ปลากัดค็อกซินา
ปลากัดค็อกซินา (; ) เป็นปลาน้ำจืดขนาดเล็กชนิดหนึ่ง ในวงศ์ปลากัด ปลากระดี่ (Osphronemidae)
จัดเป็นปลากัดป่าชนิดหนึ่ง ที่อยู่ในประเภทปลากัดก่อหวอด มีลำตัวเรียวยาว หัวและตามีขนาดใหญ่ ลำตัวและครีบสีแดงสดทั้งตัว ซึ่งชื่อวิทยาศาสตร์ที่ว่า ""coccina"" นั้น หมายถึง ""แดงดั่งเหล้าองุ่น"" เมื่อตกใจหรืออยู่ในภาวะเครียดสีจะซีด แลเห็นจุดวงกลมขนาดใหญ่สีเขียวที่กลางลำตัว อย่างชัดเจน ขณะที่เมื่อมีสีสดใสจุดดังกล่าวจะเป็นสีน้ำเงิน เห็นได้ขัดเจน ปลายครีบหางและครีบหลังมีแถบสีขาวเล็ก ๆ
มีขนาดโตเต็มที่ 30-40 มิลลิเมตร ตัวผู้และตัวเมียมีลักษณะคล้ายคลึงกัน แต่ตัวผู้จะมีสีสันสดใสและครีบต่าง ๆ ยาวกว่า
พบกระจายพันธุ์ในแหล่งน้ำบนเกาะสุมาตราของอินโดนีเซีย, รัฐยะโฮร์และมะละกาของมาเลเซีย แต่ไม่พบในประเทศไทย
นิยมเลี้ยงเป็นปลาสวยงาม มีราคาขายค่อยข้างแพงและหายาก ปัจจุบันสามารถเพาะขยายพันธุ์ได้แล้วในที่เลี้ยง โดยเลี้ยงรวมกันเป็นฝูงก่อน จากนั้นจึงค่อยให้ปลาจับคู่กัน จะประสบความสำเร็จเป็นอย่างดี หากเลี้ยงในน้ำที่มีค่าความเป็นกรดเป็นด่างต่ำกว่าค่าความเป็นกลาง (ค่า pH ต่ำว่า 7) ในที่เลี้ยงชอบก่อหวอดในโพรงไม้หรือกระถางใต้น้ำ และบนผิวน้ำ
ปลากระดี่ปากหนา
ปลากระดี่ปากหนา (; ) เป็นปลาน้ำจืดขนาดเล็กชนิดหนึ่ง ในวงศ์ปลากัด ปลากระดี่ (Osphronemidae)
เป็นปลากระดี่แคระชนิดหนึ่ง มีรูปร่างยาว ลำตัวเป็นรูปไข่ สีของลำตัวแตกต่างกันออกไป ทั้งสีน้ำตาลเข้มอมส้ม ส่วนท้องมีสีเขียวเข้ม มีแถบสีส้มแกมน้ำตาลสลับกับสีฟ้าครามพาดขวางบริเวณทั้งลำตัว ครีบหางกลมเหมือนพัดมีสีส้มคล้ำ ๆ ครีบอกเป็นเส้นยาว ครีบท้องมีสีแดงส้ม ครีบก้นมีสีฟ้ามีขอบเป็นสีฟ้าหรือสีขาว
มีขนาดโตเต็มที่ประมาณ 9 เซนติเมตร กระจายพันธุ์ในตอนใต้ของประเทศพม่า โดยไม่พบในประเทศไทย และปัจจุบันมีการนำเข้าไปปล่อยในธรรมชาติในโคลัมเบียอีกด้วย
เป็นปลาที่ตัวผู้เมื่อแพร่ขยายพันธุ์ จะเป็นฝ่ายสร้างหวอด ซึ่งคือน้ำลายผสมกับอากาศติดกับพืชน้ำและวัสดุบริเวณผิวน้ำชนิดต่าง ๆ และเป็นฝ่ายดูแลไข่จนกระทั่งฟักเป็นตัว
เป็นปลาที่นิยมเลี้ยงเป็นปลาสวยงาม ซึ่งปัจจุบันสามารถเพาะขยายพันธุ์ได้แล้ว และมีการผสมข้ามพันธุ์กับปลากระดี่ชนิดอื่น ๆ ที่ใกล้เคียงกัน เช่น ปลากระดี่อินเดีย, ปลากระดี่แคระ จนได้ลูกที่ออกมาสีสันต่าง ๆ สวยงามจากเดิม เช่น สีแดง, สีทอง, สีเขียว แต่สำหรับในประเทศไทย ปลากระดี่ปากหนายังไม่มีการซื้อขายและเลี้ยงกันในวงการปลาสวยงาม
น้ำตกเคงง
น้ำตกเคงง () ตั้งอยู่ที่ทะเลสาบชูเซ็นจิ (โดยเป็นแหล่งที่มาของแม่น้ำโอชิริ) ในอุทยานแห่งชาตินิกโกใกล้กับเมืองนิกโก จังหวัดโทจิงิ ประเทศญี่ปุ่น ซึ่งน้ำตกก่อตัวเมื่อแม่น้ำไดยะไหลเป็นเส้นจากการไหลของลาวา มีน้ำตกเล็กๆประมาณ 12 สายอยู่ทางด้านหลังและด้านข้างของน้ำตกเคงง ซึ่งเกิดจากการรั่วไหลผ่านรอยแตกหลายแห่งระหว่างภูเขาและการไหลของลาวา
ที่ความสูงระดับ 97 เมตร ส่งผลให้น้ำตกแห่งนี้เป็นหนึ่งในสามของน้ำตกที่สูงที่สุดในประเทศญี่ปุ่น ในฤดูใบไม้ร่วง การจราจรบนถนนจากเมืองนิกโกสู่ทะเลสาบชูเซ็นจิอาจช้าลงเนื่องด้วยผู้เข้าชมต่างมาเพื่อดูสีสันของน้ำตก
ใน ค.ศ. 1927 น้ำตกเคงงได้รับการยอมรับว่าเป็นหนึ่งใน "แปดทิวทัศน์" ที่แสดงถึงความเป็นประเทศญี่ปุ่นและวัฒนธรรมในยุคโชวะที่ดีที่สุดแห่งหนึ่ง รวมทั้งได้รับการกล่าวว่าเป็นน้ำตกที่มีชื่อเสียงที่สุดของเมืองนิกโก
ปรากฏการณ์ไมสเนอร์
ปรากฏการณ์ไมสเนอร์ () เป็นปรากฏการณ์ที่น่าสนใจปรากฏการณ์หนึ่งของตัวนำยวดยิ่ง คือปรากฏการณ์ทางแม่เหล็ก ที่เรียกว่า ปรากฏการณ์ไมสเนอร์ ถ้าสารมีอุณหภูมิสูงกว่าอุณหภูมิวิกฤตเมื่อใส่สนามแม่เหล็กเข้าไป เส้นแรงแม่เหล็กจะสามารถทะลุผ่านสารนี้ได้ แต่ถ้าลดอุณหภูมิของสารลงจนกระทั่งมีอุณหภูมิต่ำกว่าอุณหภูมิวิกฤต สารจะเปลี่ยนสภาพเป็นตัวนำยวดยิ่ง จากนั้นใส่สนามแม่เหล็กภายนอกเข้าไปอีกครั้งพบว่าเส้นแรงแม่เหล็กนี้ไม่สามารถทะลุผ่านเข้าไปในเนื้อของตัวนำยวดยิ่งได้ เนื่องจากสนามแม่เหล็กภายนอกทำให้เกิดกระแสไฟฟ้าเหนี่ยวนำที่ผิวของตัวนำยวดยิ่งและกระแสไฟฟ้าเหนี่ยวนำที่เกิดขึ้นทำให้เกิดสนาม แม่เหล็กต่อต้านสนามแม่เหล็กภายนอกที่ใส่เข้าไป เป็นผลให้สนามแม่เหล็กภายในตัวนำยวดยิ่งมีค่าเป็นศูนย์ และทำให้ตัวนำยวดยิ่งมีสมบัติของสารแม่เหล็กไดอาแบบสมบูรณ์ (Perfect diamagnetic)
จากปรากฏการณ์นี้ถ้าทำการทดลองในแนวดิ่ง โดยวางตัวนำยวดยิ่งเหนือแม่เหล็ก หรือวางแม่เหล็กเหนือตัวนำยวดยิ่งก็ได้ เมื่ออุณหภูมิต่ำกว่าอุณหภูมิวิกฤต เส้นแรงแม่เหล็กไม่สามารถผ่านออกมาจากตัวนำยวดยิ่งได้ ทำให้ความหนาแน่นของเส้นแรงแม่เหล็กที่รอบตัวนำยวดยิ่งไม่สม่ำเสมอ จึงเกิดแรงผลักขึ้นระหว่างตัวนำยวดยิ่งกับแม่เหล็ก และถ้าวัสดุตัวบนมีน้ำหนักไม่มากนักก็จะ สามารถถูกยกลอยขึ้นได้ เรียกว่า เกิดการยกตัวด้วยแม่เหล็ก (Magnetic levitation) ปรากฏการณ์นี้สามารถนำไปประยุกต์ใช้ในการสร้างรถไฟฟ้าความเร็วสูง (MagLev Train)
กีฬายิงธนูในโอลิมปิกฤดูร้อน 2012 – ชายเดี่ยว
การแข่งขันยิงธนูในกีฬาโอลิมปิกฤดูร้อน 2012 ประเภทชายเดี่ยว
ก่อนมีการแข่งขันโอลิมปิก มีการบันทึกสถิติ ของรายการยิงธนูชายเดี่ยว
สองปรารถนา
สองปรารถนา เป็นละครโทรทัศน์แนวดราม่า โรแมนติก ของบริษัท เอ็กแซ็กท์ และ ซีเนริโอ จำกัด บทประพันธ์โดย จินตกัญญา บทโทรทัศน์โดย ฐา-นวดี สถิตยุทธการ ควบคุมบทโทรทัศน์โดย นิพนธ์ ผิวเณร, ศิริลักษณ์ ศรีสุคนธ์ กำกับการแสดงโดย ฉัตรชัย สุรสิทธิ์
นำแสดงโดย ณวัฒน์ กุลรัตนรักษ์ , พอลล่า เทเลอร์ , พิมพ์มาดา บริรักษ์ศุภกร , รัชชานนท์ สุขประกอบ และ รุจิรา ช่วยเกื้อ ออกอากาศทุกวันจันทร์–พฤหัสบดี เวลา 20:25–21:25 น. ทาง สถานีวิทยุโทรทัศน์กองทัพบกช่อง 5 เริ่มออกฉายวันแรกเมื่อวันที่ 8 ธันวาคม พ.ศ. 2553–13 มกราคม พ.ศ. 2554
และทางสถานีวิทยุโทรทัศน์กองทัพบกช่อง 5 ได้นำละครเรื่องนี้มาออกอากาศรีรันให้ชมอีกครั้งทุกวันจันทร์–อังคาร เวลา 20:10–21:40 น. เริ่มตอนแรกวันจันทร์ที่ 14 กรกฎาคม พ.ศ. 2557–วันจันทร์ที่ 1 กันยายน พ.ศ. 2557 โดยออกอากาศต่อจากละครเรื่อง เล่ห์นางฟ้า
ปลาซิวคาโลโครม่า
ปลาซิวคาโลโครม่า (; ) เป็นปลาน้ำจืดขนาดเล็กชนิดหนึ่ง จำพวกปลาซิว ในวงศ์ปลาตะเพียน (Cyprinidae)
ลำตัวเรียวยาวมีสีน้ำตาลแดง มีจุดเด่น คือ จุดวงกลมสีดำ 2 จุด โดยเฉพาะจุดหลังที่เป็นจุดขนาดใหญ่
มีความยาวเต็มที่ประมาณ 10 เซนติเมตร จัดเป็นปลาซิวที่มีขนาดใหญ่ชนิดหนึ่ง พบกระจายพันธุ์บนแผ่นดินใหญ่ของคาบสมุทรมลายู เช่น รัฐเซอลาโงร์, ตรังกานู, ปะหัง, ซาราวะก์ และยะโฮร์ในมาเลเซีย และหมู่เกาะต่าง ๆ ในอินโดนีเซีย เช่น เกาะบอร์เนียว, สุมาตรา, จังหวัดกาลีมันตันตะวันออก และกาลีมันตันใต้
เป็นปลาที่อาศัยอยู่รวมเป็นฝูงในน้ำที่มีสภาพเป็นพรุ ที่มีเศษใบไม้และกิ่งไม้ร่วงอยู่ก้นพื้นน้ำ และปล่อยสารแทนนินออกมาทำให้สีของน้ำดูคล้ำ สภาพน้ำมีความเป็นกรดซึ่งอาจจะต่ำไปถึงขั้น 4 pH ได้ ซึ่งพื้นที่อาศัยในธรรมชาติในปัจจุบันกำลังถูกคุกคามจากการทำปาล์มน้ำมัน และสวนยางพารา
นิยมเลี้ยงกันเป็นปลาสวยงาม โดยเฉพาะในตู้ไม้น้ำ
ปลากัดป่ามหาชัย
ปลากัดป่ามหาชัย หรือ ปลากัดมหาชัย (; ) เป็นปลาน้ำจืดจำพวกปลากัดชนิดหนึ่ง ในวงศ์ปลากัด ปลากระดี่ (Osphronemidae)
มีลักษณะและรูปร่างคล้ายคลึงกับปลากัดภาคกลาง ("B. splendens") มาก อีกทั้งยังมีที่อยู่อาศัยทับซ้อนกัน แต่มีความแตกต่างกันที่สีและรายละเอียดบางประการ เช่น สีของเกล็ดเป็นสีฟ้าอมเขียวหรือสีเขียวอย่างเดียวแวววาวทั้งตัว ลักษณะเกล็ดไล่เรียงตัวกันเหมือนฝักข้าวโพด บนพื้นลำตัวที่มีสีเข้มตั้งแต่น้ำตาลจนถึงดำสนิท บริเวณแก้มหรือแผ่นปิดเหงือกเป็นขีดสีฟ้า 2 ขีด ครีบอกคู่แรกที่เรียกว่า "ตะเกียบ" เส้นหน้ามีสีฟ้า ครีบหางมีทั้งกลมและปลายแหลมเหมือนใบโพมีสีฟ้า ขนาดเมื่อโตเต็มที่ประมาณ 4-5 เซนติเมตร อีกทั้งยังเป็นปลากัดในกลุ่มก่อหวอดเพียงชนิดเดียวที่พบในประเทศไทย ที่เยื่อใต้แผ่นปิดเหงือกเป็นสีดำสนิทโดยไม่มีขีดหรือแถบสีแดงมาแซมเหมือนปลากัดในกลุ่มก่อหวอดชนิดอื่น ๆ
เป็นปลาที่มีถิ่นที่อยู่อาศัยจำกัด โดยพบแค่เพียงเขตจังหวัดสมุทรสาคร, สมุทรสงคราม, สมุทรปราการ และเขตบางขุนเทียน ของกรุงเทพมหานคร เท่านั้น จากการศึกษาในระดับดีเอ็นเอ พบว่ามีสายการวิวัฒนาการแยกตัวมาจากปลากัดภาคกลางเมื่อราว 3-4 ล้านปีก่อน และจากการลงพื้นที่ศึกษาของคณะนักวิทยาศาสตร์ชาวไทยพบว่าแหล่งที่อยู่อาศัยของปลากัดมหาชัย เป็นแหล่งน้ำจืดที่มีน้ำเค็มเข้ามาปนเล็กน้อย โดยมากเป็นป่าจาก และยังพบว่ามีน้ำจากแหล่งอุตสาหกรรมบางส่วนปนเปื้อนเข้ามาด้วย เมื่อมีขนาดเล็กจะกินแมลงเป็นอาหาร เมื่อโตขึ้นจะเริ่มกินแมลงผิวน้ำ และโตขึ้นอีกจะเป็นอาหารที่มีขนาดใหญ่ขึ้น รวมทั้งยังเศษซากพืชเข้าไปปนด้วย ปลากัดป่ามหาชัย ถือว่าเป็นปลากัดอีกชนิดหนึ่งได้รับความนิยมในหมู่นักเลี้ยงปลาสวยงาม
ปลากัดป่ามหาชัย ได้เป็นที่รู้จักกันมาอย่างยาวนานแล้ว แต่ยังไม่มีชื่อวิทยาศาสตร์อย่างเป็นทางการ จนกระทั่งในเดือนตุลาคม ค.ศ. 2012 จึงได้รับการตั้งชื่ออย่างเป็นทางการ โดยถือเป็นปลากัดชนิดแรกที่ได้รับการพิสูจน์ทั้งยืนยันโดยชาวไทยเอง ตั้งชื่อวิทยาศาสตร์โดยใช้ชื่อไทยอ้างอิงถึง "มหาชัย" (จังหวัดสมุทรสาคร) ที่เป็นแหล่งของปลากัดป่ามหาชัยให้เป็นที่รู้จัก และเพื่อให้ผู้คนในจังหวัดสมุทรสาครและชาวไทยเกิดความภาคภูมิใจ และกระตุ้นให้เกิดการอนุรักษ์ปลากัดป่ามหาชัยมากยิ่งขึ้นก่อนที่จะสูญพันธุ์ไป สำหรับงานวิจัยที่พิสูจน์ยืนยันชนิดพันธุ์ของปลากัดป่ามหาชัยนี้ ได้ศึกษาโดยทีมวิจัยจากมหาวิทยาลัยมหิดล ซึ่งมีหัวข้อบทความที่ตีพิมพ์ในวารสารนานาชาติ Zootaxa ว่า ""Betta mahachaiensis" (ปลากัดป่ามหาชัย) ปลากัดก่อหวอดชนิดใหม่จากจังหวัดสมุทรสาคร ประเทศไทย)" โดยมีผู้วิจัยคือ นายชานนทร์ โควสุภัทร, รศ.ดร.ภิญโญ พานิชพันธ์, รศ.ดร.พิณทิพ รื่นวงษา, และดร.น้ำค้าง ศรีวัฒนาโรทัย
สแกร์โครว (หนังสือการ์ตูน)
สแกร์โครว ("หุ่นไล่กา", ) เป็นตัวละครตัวร้ายที่มีพลังพิเศษในหนังสือการ์ตูนของสำนักพิมพ์ดีซีคอมิกส์ มีบทบาทหลักเป็นศัตรูของแบทแมน ปรากฏตัวครั้งแรกใน "World's Finest Comics" #3 (Fall 1941) สร้างสรรค์โดย Bill Finger และ Bob Kane ตามเนื้อเรื่องมีชื่อจริงว่าดอกเตอร์โจนาธาน เครน () เป็นนักจิตวิทยา ใช้ยาและกลวิธีทางจิตวิทยาหลายอย่างเพื่อใช้ความกลัวทำร้ายผู้อื่น
ในยุค Golden Age ของหนังสือการ์ตูน สแกร์โครวปรากฏตัวเพียงสองครั้ง แต่เมื่อถึงยุค Silver Age นั้น Gardner Fox ผู้แต่งเรื่องและ Sheldon Moldoff ผู้วาดภาพ ได้นำตัวละครนี้กลับมาอีกครั้งใน "Batman" #189 (Feb 1967) และได้มีบทบาทเป็นศัตรูคนสำคัญของแบทแมนมาตั้งแต่นั้น และได้มีบทบาทในสื่ออื่นของดีซีคอมิกส์และสื่อที่เกี่ยวข้องอื่นๆ อีก ทั้งภาพยนตร์ วิดีโอเกม ภาพยนตร์การ์ตูน และสินค้าเช่นของเล่นตุ๊กตา เป็นต้น 
ในภาพยนตร์ไตรภาคแบทแมนของคริสโตเฟอร์ โนแลน "แบทแมน บีกินส์", "แบทแมน อัศวินรัตติกาล" และ "แบทแมน อัศวินรัตติกาลผงาด" นักแสดงชาวไอร์แลนด์ กิลเลียน เมอร์ฟี รับบทเป็นดร. โจนาธาน เครน และสแกร์โครว และมีบทบาทในภาพยนตร์ทั้งสามภาค
ปลาไวท์คลาวด์
ปลาไวท์คลาวด์ (; ; พินอิน: táng yu; ) เป็นปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)
จัดเป็นปลาซิวชนิดหนึ่ง มีลักษณะของลำตัวสีขาวออกเงิน ๆ แวววาว เวลามองจากด้านบนจะเป็นสีเงินอมเขียว กลางลำตัวมีแถบสีทองออกเงินพาดขวางลำตัว ครีบหางมีสีแดงสด ขณะที่ครีบอื่น ๆ จะมีสีเหลืองตรงขอบของครีบ
มีขนาดโตเต็มที่ประมาณ 4 เซนติเมตร ตัวผู้จะมีสีสดกว่าตัวเมียและลำตัวจะเพรียวกว่า
เป็นปลาที่อยู่อาศัยเป็นฝูง พบกระจายพันธุ์อยู่ทางแถบเทือกเขาสูงที่มีอุณหภูมิต่ำ ทางตอนใต้ของจีนติดต่อกับเวียดนาม ค้นพบครั้งแรกในปี ค.ศ. 1930 โดยลูกเสือชาวจีน บนเขาไป๋หยุน ใกล้กับเมืองกวางเจา ในมณฑลกวางตุ้ง ซึ่งคำว่า "ไป๋หยุน" (白雲) นั้นหมายถึง "เมฆขาว" อันเป็นที่มาของชื่อสามัญ
นิยมเลี้ยงเป็นปลาสวยงาม โดยสามารถเพาะขยายพันธุ์ในที่เลี้ยงได้แล้ว ปลาจะวางไข่ติดกับใบของพืชน้ำ ไข่ใช้เวลาราว 36 ชั่วโมงในการฟักเป็นตัว ซึ่งปัจจุบัน จากการเพาะขยายพันธุ์สามารถทำให้เลี้ยงได้ในเขตโซนร้อน อีกทั้งยังสามารถให้มีสายพันธุ์ที่แปลกไปจากธรรมชาติ อาทิ สีเผือกทอง หรือที่มีครีบและหางยาวกว่าปกติ
แขวงบางค้อ
แขวงบางค้อ เป็นท้องที่การปกครองระดับแขวงที่มีพื้นที่น้อยที่สุดของเขตจอมทอง กรุงเทพมหานคร สภาพโดยทั่วไปเป็นที่อยู่อาศัย
แขวงบางค้อมีอาณาเขตติดต่อกับเขตการปกครองข้างเคียงดังต่อไปนี้
ถนนสายหลักในพื้นที่แขวงบางค้อ ได้แก่
ถนนสายรองในพื้นที่แขวงบางค้อ ได้แก่
ราส์ อัล กูล
ราส์ อัล กูล (, ) เป็นตัวละครตัวร้ายที่มีพลังพิเศษในหนังสือการ์ตูนของสำนักพิมพ์ดีซีคอมิกส์ มีบทบาทหลักเป็นศัตรูของแบทแมน ถือเป็นศัตรูตัวร้ายที่สุดคนหนึ่งในเรื่อง ปรากฏตัวครั้งแรกในตอน "Daughter of the Demon" ใน "Batman" #232 (June 1971) สร้างสรรค์โดยผู้เขียน Dennis O'Neil และนักวาด Neal Adams นอกจากเป็นศัตรูของแบทแมนแล้วยังได้ต่อสู้กับซูเปอร์แมนและฮีโร่คนอื่นๆ ของจักรวาลดีซีด้วย ตัวละครราส์ อัล กูล มีบทบาทในสื่อดัดแปลงอื่นๆ หลากหลาย ที่มีชื่อเสียงที่สุดคือในภาพยนตร์"แบทแมน บีกินส์"ของผู้กำกับคริสโตเฟอร์ โนแลน แสดงโดยเลียม นีสัน และเคน วาตานาเบะ ได้รับการจัดอันดับจาก IGN ให้เป็นสุดยอดตัวร้ายตลอดกาลจากหนังสือการ์ตูนอันดับที่ 7 จาก 100
ปลากัดอัลบิ
ปลากัดอัลบิ () เป็นปลาน้ำจืดขนาดเล็กชนิดหนึ่ง ในวงศ์ปลากัด ปลากระดี่ (Osphronemidae)
จัดเป็นปลากัดประเภทอมไข่ มีรูปร่างยาว หัวมีขนาดใหญ่ มีจุดเด่น คือ สีตลอดทั้งลำตัวเป็นสีแดงเข้ม มีลักษณะคล้ายกับปลากัดชานอยเดส ("B. channoides") ที่มีลักษณะคล้ายกันมาก แต่ปลากัดอัลบิ จะมีครีบหางที่มีแถบสีดำเต็มขอบหาง และครีบหลังจะมีแถบสีดำเป็นแต้มอยู่ด้านล่างขอบครีบหลังที่เป็นสีขาว อีกทั้งยังมีลำตัวสีแดงเข้มทึบกว่า
มีความยาวเต็มที่ประมาณ 30-35 มิลลิเมตร พบในแหล่งน้ำที่เป็นลำธารที่มีใบไม้ร่วงลงพื้นในป่าของจังหวัดกาลีมันตันตะวันออก ในอินโดนีเซีย
นิยมเลี้ยงเป็นปลาสวยงาม ที่มีราคาซื้อขายแพง เนื่องจากเป็นปลากัดประเภทอมไข่ จึงสามารถเลี้ยงรวมกันเป็นฝูงได้ แต่ปลากัดอัลบิมีอุปนิสัยที่ดุร้ายกว่าปลากัดอมไข่ชนิดอื่น ๆ พอสมควร โดยตัวผู้มักจะไล่กัดตัวเมีย ปัจจุบันสามารถเพาะขยายพันธุ์ได้ในที่เลี้ยง โดยปรับสภาพน้ำให้มีสภาพความเป็นกรดต่ำกว่าค่าความเป็นกลาง (pH ต่ำกว่า 7) ตัวผู้จะเป็นฝ่ายอมไข่ไว้ในปาก เป็นเวลาประมาณ 12-14 วัน ลูกปลาจะเริ่มว่ายน้ำได้เองภายใน 15-20 วัน
โททาล
โททาล เอส.เอ. (Total S.A. ()) เป็นบริษัทด้านพลังงานสัญชาติฝรั่งเศส ประกอบธุรกิจก๊าซธรรมชาติ น้ำมันปิโตรเลียม และเคมีภัณฑ์ มีสำนักงานใหญ่อยู่ที่ย่านลาเดอฟองซ์ ทางตะวันตกของปารีส
บริษัทก่อตั้งในปี ค.ศ. 1924 หลังสงครามโลกครั้งที่หนึ่ง โดยเดิมฝรั่งเศสมีแผนการความร่วมมือกับบริษัท รอยัลดัตช์เชลล์ ของอังกฤษและเนเธอร์แลนด์ แต่ถูกยับยั้งโดยนายแรมง ปวงกาเร นายกรัฐมนตรีฝรั่งเศสที่มีนโยบายให้จัดตั้งบริษัทน้ำมันสัญชาติฝรั่งเศส โดยได้ก่อตั้งบริษัทเมื่อวันที่ 28 มีนาคม ค.ศ. 1924 ชื่อบริษัท Compagnie française des pétroles (CFP)
ชื่อบริษัทในปัจจุบัน มาจากชื่อผลิตภัณฑ์น้ำมัน โททาล (Total) ที่เริ่มทำตลาดในแอฟริกาและยุโรป ตั้งแต่ปี ค.ศ. 1954 ปัจจุบันโททาลเป็นหนึ่งในบริษัทน้ำมันรายใหญ่ของโลก มีพนักงานกว่า 96,000 คน (ข้อมูลปี 2010) ในกว่า 130 ประเทศ
รอยัลดัตช์เชลล์
รอยัลดัตช์เชลล์ (Royal Dutch Shell) หรือ เชลล์ เป็นบริษัทพลังงานข้ามชาติ สัญชาติดัตช์และอังกฤษ ประกอบธุรกิจก๊าซธรรมชาติ และน้ำมันปิโตรเลียม รวมไปถึงธุรกิจพลังงานทดแทน มีสำนักงานใหญ่อยู่ที่กรุงเฮก ประเทศเนเธอร์แลนด์ ก่อตั้งขึ้นในปี ค.ศ. 1907 จากการควบรวมกิจการของบริษัท รอยัลดัตช์ปิโตรเลียม สัญชาติเนเธอร์แลนด์ และบริษัท "เชลล์" ทรานสปอร์ตแอนด์เทรดดิง สัญชาติอังกฤษ บริษัทเป็นบริษัทแม่ของ บริษัทน้ำมันเชลล์ (Shell Oil Company) ที่ทำตลาดเฉพาะในสหรัฐอเมริกา
ดีซีคอมิกส์
ดีซีคอมิกส์ () เป็นสำนักพิมพ์หนังสือการ์ตูนอเมริกาที่ใหญ่และประสบความสำเร็จที่สุดแห่งหนึ่ง ปัจจุบันเป็นส่วนหนึ่งของดีซีเอนเตอร์เทนเมนท์ซึ่งเป็นบริษัทลูกของวอร์เนอร์ บราเดอร์ส เอนเตอร์เทนเมนต์ ซึ่งมีเจ้าของใหญ่คือไทม์ วอร์เนอร์ ดีซีคอมิกส์จัดพิมพ์หนังสือการ์ตูนและมีตัวละครที่มีชื่อเสียงมากมาย เช่น ซูเปอร์แมน แบทแมน วันเดอร์วูแมน โรบิน อะควอแมน ฮอว์คแมน กรีนแอร์โรว์ มาร์เชี่ยนแมนฮันเตอร์ กรีนแลนเทิร์น แฟลช และทีมซูเปอร์ฮีโร เช่น จัสติสโซไซตีออฟอเมริกา จัสติสลีก ทีนไททันส์ ดูมแพโทรล และตัวละครตัวร้ายเช่นเล็กซ์ ลูเธอร์ โจ๊กเกอร์ ริดเดลอร์ มิสเตอร์ฟรีซ แคทวูแมน ซิเนสโตร เพนกวิน ทูเฟซ นายพลซ็อด เบรนิแอก ฮาร์ลีย์ ควินน์ ดาร์กไซด์ และโลโบ เป็นต้น
ชื่อ DC มาจากตัวย่อของหัวหนังสือที่เคยได้รับความนิยมที่สุดของสำนักพิมพ์คือ "Detective Comics"
จิรายุ ตั้งศรีสุข
จิรายุ ตั้งศรีสุข (เกิด 19 กันยายน พ.ศ. 2536) ชื่อเล่น เจมส์ เป็นนักแสดงชาวไทย เริ่มเข้าสู่วงการบันเทิงโดยคำชักชวนของผู้จัดการส่วนตัวนักแสดง ปิ๊ก ฌาณฉลาด ทวีทรัพย์ และเข้าสังกัด มีตา ทาเลนท์ เมเนจเมนท์ จากนั้นฌาณฉลาดจึงพาเขาไปแคสติ้งงานกับทางช่อง 3 และเซ็นสัญญาเป็นดาราในสังกัดสถานีโทรทัศน์ไทยทีวีสีช่อง 3 เป็นระยะเวลา 5 ปี โดยมีผลงานสร้างชื่อจากละครซีรีส์ชุด "สุภาพบุรุษจุฑาเทพ ตอน คุณชายพุฒิภัทร"
จิรายุ ตั้งศรีสุข เกิดที่จังหวัดพิจิตร เป็นบุตรคนเล็กของเสริมชัย ตั้งศรีสุข กับโชติกา ตั้งศรีสุข และมีพี่สาว 1 คน ชื่อ แพทย์หญิงจุฬารัตน์ ตั้งศรีสุข จิรายุจบชั้นมัธยมศึกษาตอนต้นที่โรงเรียนอนุบาลวชิร จบชั้นมัธยมศึกษาตอนปลายที่โรงเรียนพิจิตรพิทยาคม และศึกษาต่อในระดับอุดมศึกษาที่คณะนิเทศศาสตร์ มหาวิทยาลัยรังสิต สาขาวิชาวิทยุกระจายเสียงและวิทยุโทรทัศน์ ต่อมาปี 2556 เขาได้รับทุนความสามารถพิเศษ (ด้านศิลปิน) จึงได้ย้ายคณะไปศึกษาที่คณะบริหารธุรกิจ มหาวิทยาลัยรังสิต สาขาวิชาการจัดการธุรกิจค้าปลีก จนสำเร็จการศึกษา และเข้าพิธีประสาทปริญญาบัตรในเดือนธันวาคม พ.ศ. 2560
จิรายุเข้าสู่วงการบันเทิงโดยคำชักชวนของฌาณฉลาด ทวีทรัพย์ ฌาณฉลาดเห็นเขาผ่านทางเฟซบุ๊ก จึงชักชวนเข้าสังกัด มีตา ทาเลนท์ เมเนจเมนท์ จากนั้นพาเขาไปแคสงานกับทางช่อง 3 และเซ็นสัญญาเป็นดาราในสังกัดช่อง 3 เป็นระยะเวลา 5 ปี
ในปี 2555 มีคนติดต่อเข้ามาให้เล่นละครซีรีส์ชุด "สุภาพบุรุษจุฑาเทพ" ตอน "คุณชายพุฒิภัทร" แม้ในการวางตัวจะถูกวิจารณ์จากผู้ชมว่าเจมส์ไม่เหมาะควรกับบทดังกล่าว แต่หลังจากละครออกอากาศก็ได้รับกระแสที่ดีในอินเทอร์เน็ต ทำให้จิรายุมีชื่อเสียง มีกระแสที่เรียกว่า "คู่จิ้น" กับนางเอกของเรื่องอย่างสาว เบลล่า ราณี แคมเปน นอกจากนี้ยังมีงานเพิ่มขึ้นมามากมาย รวมถึงเป็นพรีเซนเตอร์ให้หลายยี่ห้อ โดยที่เป็นพรีเซนเตอร์ของโยเกิร์ต เมจิบัลแกเรีย ทำให้ยอดขายเพิ่มขึ้น 1 แสนถ้วยต่อวัน จนทำให้จิรายุได้รับฉายา "ซุปตาร์สายฟ้าแลบ" รวมถึงเป็น "1 ใน 10 พระเอกที่น่าจับตามองในปี 2556" สำหรับการแสดงละครเรื่องนี้จิรายุได้รับรางวัลพิฆเนศวร สาขานักแสดงนำชายดีเด่น
ช่วงปลายปี 2556 จิรายุมีผลงานละครเรื่องที่สองในชีวิตโดยรับบทเป็น อิทธิฤทธิ์ หรือ อิท ในละครเรื่อง "รักสุดฤทธิ์" แสดงคู่กับ วรกาญจน์ โรจนวัชร ส่วนในปี 2558 เขารับบทเป็น อนวัช พัชรพจนาถ ในละครเรื่อง "หนึ่งในทรวง" ปีถัดมา เขาแสดงในละครเรื่อง "ปดิวรัดา" คู่กับ ราณี แคมเปน อีกครั้งหลังจากเคยร่วมงานกันในละครเรื่อง "คุณชายพุฒิภัทร"
เอจิ สึบูรายะ
เอจิ สึบูรายะ เป็นผู้กำกับภาพยนตร์เทคนิคพิเศษชาวญี่ปุ่น และผู้ก่อตั้งสึบูรายะพรอดักชันส์ และเป็นบุคคลสำคัญผู้ให้กำเนิดอุลตร้าแมน เกิดเมื่อวันที่ 7 กรกฎาคม ค.ศ. 1901 และเสียชีวิตลงเมื่อวันที่ 25 มกราคม ค.ศ. 1970
เอจิ สึบูรายะ ได้เริ่มงานในวงการภาพยนตร์ในปี ค.ศ. 1919 ในฐานะผู้ช่วยช่างภาพของโยชิโร เอดามาซะที่สตูดิโอในเกียวโต ก่อนจะมาทำงานที่โชชิกุสตูดิโอส์ในตำแหน่งผู้กำกับภาพในปี ค.ศ. 1927 ซึ่งจากความมุ่งมั่น ในการทำงานนั้นทำให้เอจิ สึบูรายะเก็บเกี่ยวความรู้และประสบการณ์มากมาย จนในปี ค.ศ. 1937 เอจิ สึบูรายะ ก็ได้เข้ามาทำงานที่โทโฮในฐานะหัวหน้าแผนกเทคนิคพิเศษสำหรับภาพยนตร์ ซึ่งหลังจากที่ได้ทำเทคนิคพิเศษให้กับภาพยนตร์ของโทโฮกว่า 20 เรื่อง ในปี ค.ศ. 1954 เอจิ สึบูรายะก็ได้สร้างภาพยนตร์สัตว์ประหลาดที่กลายเป็นแม่แบบให้กับภาพยนตร์เรื่องอื่น ๆ ต่อมานั่นก็คือก็อตซิลลา เรื่องราวของสัตว์ดึกดำบรรพ์ที่ได้รับสารกัมมันตภาพรังสี ถูกปลุกขึ้นมาจากการหลับใหลเข้าทำลายบ้านเมืองของมนุษย์ ซึ่งเอจิ สึบูรายะเองได้ใช้เทคนิคการสร้างที่ต่างจากทางฝั่งตะวันตกที่จะใช้วิธีการถ่ายทำแบบ Stop motion ซึ่งคือการใช้แบบจำลองย่อส่วนมาขยับหน้ากล้องแล้วทำการถ่ายทำไปทีละเฟรม แต่เอจิ สึบูรายะได้สร้างชุดยางสัตว์ประหลาดให้นักแสดงสวมใส่ถ่ายกับฉากที่เป็นโมเดลย่อส่วนอย่างสมจริง บวกกับความเชี่ยวชาญของการใช้มุมกล้อง ทำให้ก็อตซิลลากลายเป็นตัวละครที่มีชีวิตและน่ากลัว จนได้รับความนิยมจากคนทั่วโลกและมีการสร้างภาคอื่น ๆ ตามมาอีกมากมาย
จากความสำเร็จของก็อตซิลลานี้เองทำให้ เอจิ สึบูรายะ ได้ก่อตั้งบริษัทของตนเองขึ้นมาในปี ค.ศ. 1963 ซึ่งก็คือสึบูรายะพรอดักชันส์เพื่อผลิตภาพยนตร์ชุดฉายโทรทัศน์ โดยผลงานเรื่องแรกของบริษัทก็คือ อุลตร้า Q โดยออกฉายในประเทศญี่ปุ่นในปี ค.ศ. 1966 ทางสถานี TBS โดยอุลตร้า Q นั้นเป็นเรื่องราวลึกลับ สยองขวัญของสิ่งมีชีวิตและสัตว์ประหลาดจากนอกโลก เป็นภาพยนตร์ที่ได้รับอิทธิพลจากภาพยนตร์ของอัลเฟรด ฮิตช์ค็อก ผู้กำกับชาวอเมริกันซึ่งกำลังโด่งดังมากในขณะนั้น หลังจากอุลตร้า Q ประสบความสำเร็จอย่างงดงาม ทางทีมงานของสึบูรายะพรอดักชันส์ก็ได้เริ่มผลงานชุดที่ 2 ซึ่งเป็นเรื่องราวของมนุษย์ต่างดาวผู้ทรงคุณธรรมที่เดินทางมายังโลก เพื่อคอยช่วยเหลือชาวโลกจากมนุษย์ต่างดาวและจากสัตว์ประหลาดยักษ์ที่มารุกราน ที่ภายหลังได้กลายมาเป็นฮีโร่ที่พวกเรารู้จักกันดีนั่นก็คือ ยอดมนุษย์อุลตร้าแมน โดยออกฉายทางสถานีโทรทัศน์ TBS ในวันที่ 17 กรกฎาคม ค.ศ. 1966 และได้รับการตอบรับอย่างล้นหลาม ด้วยเทคนิคการถ่ายทำที่ล้ำสมัย รวมไปถึงการออกแบบคาแรกเตอร์อันน่าประทับใจ และเรื่องราวที่สนุกสนานน่าติดตาม ซึ่งหลังจากนั้นก็ได้มีเหล่าพี่น้องอุลตร้าตามออกมาอีกหลายภาคหลายตอนต่อเนื่องมาจนถึงปัจจุบัน
เอจิ สึบูรายะถึงแก่กรรมในวันที่ 25 มกราคม ค.ศ. 1970 ด้วยโรคหัวใจล้มเหลว โดยท่ามกลางความอาลัยของเหล่าลูกศิษย์ลูกหาและผู้คนที่เคยร่วมงานกับท่านมา ซึ่งด้วยผลงานที่ท่านได้สร้างขึ้นมาอย่างมากมายและโดดเด่นนั้นทำให้ชื่อของเอจิ สึบูรายะกลายเป็นตำนานของวงการภาพยนตร์เทคนิคพิเศษของญี่ปุ่นไปตลอดกาล
ปลาน้ำหมึกจีน
ปลาน้ำหมึกจีน (; ; พินอิน: "píng hé liè"; ) ปลาน้ำจืดชนิดหนึ่ง ในวงศ์ปลาตะเพียน (Cyprinidae)
มีรูปร่างเพรียวยาว มีลำตัวสีเงินอมฟ้า มีเหลือบสีเขียว และมีลายแถบข้างลำตัว 7-8 แถบ หรือมากกว่านั้น ลักษณะทั่วไปคล้ายกับปลาในสกุลปลาน้ำหมึก แต่ทว่ามีขนาดใหญ่กว่ามาก ครีบต่าง ๆ ยาว โดยเฉพาะครีบก้นยาวเกือบถึงครีบหาง สีน้ำตาล มีก้านครีบ 10-13 ก้าน ม่านตาสีแดง
เป็นปลาที่มีสีสันสวยงาม โดยเฉพาะตัวผู้ในฤดูผสมพันธุ์ สีจะสดเข้มกว่าปกติ และมีเม็ดคล้ายกับสิวขึ้นที่บริเวณใบหน้าและแผ่นปิดเหงือก
มีความยาวประมาณ 8-12 เซนติเมตร พบใหญ่ที่สุดได้ถึง 17 เซนติเมตร เป็นปลาที่มีความคล่องแคล่วว่องไวมาก พบกระจายพันธุ์อยู่ในลำธารที่น้ำมีอุณหภูมิค่อนข้างต่ำ ในจีนตอนใต้ต่อกับตอนเหนือของเวียดนาม และยังพบได้จนถึงเกาหลีและญี่ปุ่น อยู่รวมกันเป็นฝูง กินแมลงและตัวอ่อนของแมลง รวมถึงสัตว์น้ำขนาดเล็กและพืชน้ำต่าง ๆ เป็นอาหาร
มีการจับเพื่อการบริโภค พบชุกชุมตลอดทั้งปี และยังนิยมเลี้ยงเป็นปลาสวยงาม ซึ่งสามารถเลี้ยงให้กินได้ทั้งอาหารสดและอาหารสำเร็จรูป
เซเวนเดส์ 2
เซเวนเดส์2 () เป็นโปรเจกต์พิเศษอีกโปรเจกต์จากค่ายกามิกาเซ่ซึ่งเกิดจากกระแส เซเวนเดส์รุ่นแรกโดยคงสมาชิกเก่าหนึ่งคนคือจินนี่ และ สมาชิกใหม่อีก 7 คนประกอบไปด้วย มด จาก โฟร์-มด , เนย จาก เนโกะ จัมพ์ , โบว์ จาก คิส มี ไฟฟ์ , แบม จาก คิส มี ไฟฟ์ , ป๊อปปี้ จาก ทรี.ทู.วัน และ บูม จาก เอบี ควีน โดยเปิดตัวเพลงแรกชื่อว่า Angry Boo ปัจจุบัน จินนี่ได้ออกจากค่ายกามิกาเซ่ไปแล้ว และ แบมและโบว์ ไปเรียนต่อต่างประเทศ ส่วน บูม ติดสอบ
รายนามปลัดกระทรวงมหาดไทยของไทย
ปลัดกระทรวงมหาดไทย เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของกระทรวงมหาดไทย
ปลัดกระทรวงคนหนึ่งมีอำนาจหน้าที่ ดังนี้
นโรดม นรินทเดช
พระองค์เจ้านโรดม นรินทเดช (Norodom Norindeth) เป็นเชื้อพระวงศ์ในสายสกุลนโรดมของกัมพูชา และเป็นนักการเมืองระหว่าง พ.ศ. 2483 – 2503 เป็นผู้ก่อตั้งพรรคเสรีภาพที่เป็นพรรคการเมืองพรรคแรกในกัมพูชา
พระองค์มจะ นโรดม นรินทเดช ประสูติเมื่อ พ.ศ. 2449 เป็นพระโอรสของพระองค์เจ้านโรดม สัตถาวงศ์ ประสูติแต่พระองค์เจ้าสีสุวัตถิ์ ปิ่นดาราสุทธาเรศ และเป็นพระราชนัดดาของพระบาทสมเด็จพระนโรดม พรหมบริรักษ์ กษัตริย์กัมพูชา สำเร็จการศึกษาจากมหาวิทยาลัยปารีส หลังจากที่พระบาทสมเด็จพระสีสุวัตถิ์ มุนีวงศ์ เสด็จสวรรคตเมื่อ พ.ศ. 2484 พระองค์มจะ นโรดม นรินทเดช ได้เป็นหนึ่งในตัวเลือกในการขึ้นครองราชสมบัติ เช่นเดียวกับสมเด็จกรมพระสีสุวัตถิ์ มุนีเรศ และพระบาทสมเด็จพระนโรดม สุรามฤต แต่ในที่สุด ฝรั่งเศสเลือกนักองค์ราชวงศ์ นโรดม สีหนุ ซึ่งมีพระชนมายุ 19 พรรษาเป็นกษัตริย์ โดยพระองค์มจะ นโรดม นรินทเดช เป็นสมาชิกของคณะผู้สำเร็จราชการแผ่นดิน
ใน พ.ศ. 2489 พระองค์มจะ นโรดม นรินทเดช ได้ก่อตั้งพรรคเสรีภาพหรือชื่อเดิมคือพรรครัฐธรรมนูญซึ่งถือเป็นพรรคการเมืองพรรคแรกของกัมพูชา พรรคนี้นิยมฝรั่งเศส และสนับสนุนการปกครองตัวเองโดยยังคงมีความสัมพันธ์ที่ดีกับฝรั่งเศส พระองค์ได้รับการสนับสนุนจากกลุ่มชนชั้นสูง กลุ่มต่อต้านคอมมิวนิสต์ และชนกลุ่มน้อยชาวจาม นโยบายของพรรคตรงข้ามกับพรรคประชาธิปไตยของนักองค์มจะ สีสุวัตถิ์ ยุทธวงศ์ และเอียว โกเอียส ซึ่งเป็นพรรคที่ได้รับการสนับสนุนจากกลุ่มหัวรุนแรงและเรียกร้องเอกราช ทำให้พรรคเสรีภาพได้รับการสนับสนุนจากฝรั่งเศสที่ต้องการคงอำนาจของตนไว้ในกัมพูชา พรรคประชาธิปไตยประสบความสำเร็จในการเลือกตั้งครั้งแรกและได้รับความนิยมไปทั่วประเทศ จนกระทั่งเอียว โกเอียส ถูกลอบสังหารใน พ.ศ. 2493 และมีผู้ตั้งข้อสงสัยมายังพรรคเสรีภาพของพระองค์มจะ นโรดม นรินทเดชทำให้พระองค์ต้องลี้ภัยไปปารีส เพราะมีหลักฐานว่าพระองค์มีความเกี่ยวข้องกับผู้ร้าย. พรรคเสรีภาพมีอำนาจในสภาระยะหนึ่งเพราะความปั่นป่วนภายในพรรคประชาธิปไตย
พระองค์มจะ นโรดม นรินทเดช กลับสู่กัมพูชาใน พ.ศ. 2494 พระองค์ออกจากพรรคเสรีภาพมาเข้าร่วมกับพรรคสังคมของพระนโรดม สีหนุ ที่ก่อตั้งเมื่อ พ.ศ. 2498 หลังจากนั้น ได้เป็นตัวแทนถาวรของกัมพูชาในยูเนสโก และได้เป็นเอกอัครราชทูตระจำยูโกสลาเวีย (พ.ศ. 2504 – 2506) และพม่า (พ.ศ. 2507 – 2510) หลังจากเขมรแดงยึดกรุงพนมเปญได้ พระองค์เป็นหนึ่งในเชื้อพระวงศ์ที่ถูกเขมรแดงสังหาร
แยม ซัมโบร์
แยม ซัมโบร์ ( "แยม สํบูร") เป็นนักการเมืองชาวกัมพูชาและเป็นนายกรัฐมนตรีในช่วง พ.ศ. 2492 – 2493 เกิดเมื่อ 2 กุมภาพันธ์ พ.ศ. 2455 เสียชีวิตเมื่อ พ.ศ. 2532 ซัมโบร์เคยเป็นผู้ดูแลเกี่ยวกับตำรวจและเป็นสมาชิกพรรคประชาธิปไตย ซึ่งได้ลาออกพร้อมกับส.ส.คนอื่น 11 คนเมื่อเดือนพฤศจิกายน พ.ศ. 2491 หลังจากนั้น ได้ไปเข้าร่วมจัดตั้งรัฐบาลผสมกับพรรคเสรีภาพที่ได้รับการสนับสนุนจากฝรั่งเศส
หลังจากเกิดเรื่องอื้อฉาวทางการเมือง ซัมโบร์และผู้สนับสนุนได้ลาออกจากรัฐบาลในเดือนมกราคม พ.ศ. 2492 แต่สีหนุก็แต่งตั้งให้เขาเป็นนายกรัฐมนตรีอีกในสมัยนี้ เขาถูกต่อต้านจากสมาชิกพรรคประชาธิปไตยในสภา ทำให้มีการยุบสภาในเดือนกันยายน พ.ศ. 2492 แต่การเลืองตั้งถูกเลื่อนออกไป และซัมโบร์ได้รักษาการ เขาได้รับการสนับสนุนจากสีหนุให้ยอมรับฝรั่งเศสเพื่อก้าวเดินไปสู่เอกราช เขาลาออกในต้นปี พ.ศ. 2493
ฮัตสึเนะ มิกุ
ฮัตสึเนะ มิกุ () เป็นตัวละครหญิงในโวคาลอยด์ 2 โปรแกรมสังเคราะห์เสียงร้องเพลงซึ่งคริปตันฟิวเจอร์มีเดีย (Crypton Future Media) ร่วมมือกับยามาฮ่า พัฒนาขึ้น มิกุเปิดตัวเมื่อวันที่ 31 สิงหาคม ค.ศ. 2007 เป็นหญิงสาววัย 16 ปี มีผมสีเขียวมัดแกละ โดยเปิดใช้งานผ่านซอฟต์แวร์โวคาลอยด์ 2 และ โวคาลอยด์ 3 นอกจากนี้ยังสามารถเปิดใช้งานร่วมกับซอฟต์แวร์ เปียโปรสตูดิโอ (Piapro Studio) ได้อีกด้วย
ชื่อของเธอประกอบจาก คือ "ฮัตสึ" (, แรก) "เนะ" (, เสียง) และ "มิกุ" (, อนาคต) แปลว่า "เสียงแรกแห่งอนาคต"
มิกุเป็นตัวละครโวคาลอยด์ตัวแรกของภาษาญี่ปุ่นในโวคาลอยด์ 2 เอนจิน มี ซากิ ฟูจิตะ (Saki Fujita) นักพากย์ เป็นต้นแบบเสียง และมีการแสดงดนตรีบนเวทีโดยฉายภาพเคลื่อนไหว
ข้อความต่อไปนี้ที่ตั้งไว้สำหรับ ฮัตสึเนะ มิกุ ซึ่งได้รับการตีพิมพ์อย่างพิเศษ
เอนะ
เอนะ () เป็นเมืองในจังหวัดกิฟุ ประเทศญี่ปุ่น เมืองเอนะสถาปนาขึ้นเมื่อวันที่ 1 เมษายน ค.ศ. 1954 จากการยุบรวมตำบลโออิ ตำบลนางาชิมะ และอีกหกหมู่บ้านได้แก่โทโน ซังโงะ ทาเกนามิ คาซางิ นางาโนะ และอีจิเข้าด้วยกัน กระทั่งในวันที่ 25 ตุลาคม ค.ศ. 2004 ได้มีการยุบรวมตำบลอีกสึ่ตำบลได้แก่อาเกจิ อิวามูระ คามิยาฮางิ และยามาโอกะเข้าเป็นส่วนหนึ่งของเมืองเอนะ ในปี ค.ศ. 2011 มีจำนวนประชากร 53,378 คน
เกโระ
เกโระ () เป็นเมืองในจังหวัดกิฟุ ประเทศญี่ปุ่น สถาปนาขึ้นเมื่อวันที่ 1 มีนาคม ค.ศ. 2004 จากการรวมตำบลและหมู่บ้านในเขตอำเภอมาชิตะเข้าด้วยกัน เมืองเกโระมีชื่อเสียงด้านบ่อน้ำร้อน มีแม่น้ำฮิดะไหลผ่านตัวเมือง ในปี ค.ศ. 2011 มีจำนวนประชากร 35,906 คน
ทองดี อิสราชีวิน
นายทองดี อิสราชีวิน อดีตสมาชิกสภาผู้แทนราษฎรจังหวัดเชียงใหม่ 6 สมัย สังกัดพรรคประชาธิปัตย์
นายทองดี อิสราชีวิน (สกุลเดิม ชุติมา) เกิดเมื่อปี พ.ศ. 2457 เป็นบุตรคนสุดท้องของนายสุ่นโฮง ชุติมา กับนางคำมูล ชุติมา ครอบครัวเป็นคหบดี อาศัยอยู่ย่านวัดเกตการาม มีพี่น้อง 9 คน อาทิ นายเพ้ ชุติมา (บิดานายบวร ชุติมา) นางทองสุก ตันติพงศ์ (มารดาของนายไกรสร ตันติพงศ์) และนายสุวิชช พันธเศรษฐ สำเร็จการศึกษาจากโรงเรียนปรินส์รอยแยลส์วิทยาลัย และโรงเรียนเทพศิรินทร์ จากนั้นได้ไปศึกษาต่อที่ประเทศเยอรมนี
นายทองดี สมรสกับนางบุญมี อิสราชีวิน มีบุตรชายชื่อนายทองดีน้อย เขาเสียชีวิตเมื่อวันที่ 7 เมษายน พ.ศ. 2518 ซึ่งหนังสือพิมพ์ไทยรัฐฉบับวันที่ 8 เมษายน พ.ศ. 2518 ได้รายงานข่าวหน้าหนึ่งพร้อมภาพประกอบว่า "ดาวดี หัวใจวายตายแล้ว"
นายทองดี เป็นน้องชายของนายสุวิชช พันธเศรษฐ อดีตสมาชิกสภาผู้แทนราษฎร จังหวัดเชียงใหม่ สังกัดพรรคประชาธิปัตย์ ส่งผลให้นายทองดี มีความสนใจและลงสมัครรับเลือกตั้ง ในการเลือกตั้ง พ.ศ. 2490 แทนตำแหน่งที่ว่างเนื่องจากนายสุมินทร์ อุปโยคิน เสียชีวิตลงในเดือนกรกฎาคม พ.ศ. 2490 และได้รับเลือกตั้งต่อเนื่องในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 และการเลือกตั้งในเดือนกุมภาพันธ์ พ.ศ. 2500 รวมทั้งในเดือนธันวาคมของปีเดียวกัน
ต่อมาในการเลือกตั้ง พ.ศ. 2512 ได้ลงสมัครรับเลือกตั้งในสังกัดพรรคอิสระธรรม ซึ่งนายทองดี ดำรงตำแหน่งเลขาธิการพรรค และได้รับเลือกตั้งเป็น ส.ส.คนเดียวของพรรค และจากการทำหน้าที่ในสภาผู้แทนราษฎร รวมถึงการปฏิเสธจะรับตำแหน่งใดๆ ทางการเมือง ด้วยเหตุผลว่าชาวเชียงใหม่ เลือกให้มาเป็นฝ่ายค้าน ทำให้นายทองดี ได้รับฉายาว่า "ดาวดี"
นายทองดี เป็นสมาชิกสภาผู้แทนราษฎร ที่สร้างประวัติศาสตร์ให้รัฐสภาด้วยการอภิปรายไม่ไว้วางใจรัฐบาลผสมของพรรคตนเอง คือ พรรคประชาธิปัตย์ และการยกมือไม่ไว้วางใจรัฐบาลของหม่อมราชวงศ์เสนีย์ ปราโมช และการเสนอร่างพระราชบัญญัติถ่ายทอดเสียงการประชุมสภาฯ
นายทองดี มีบทบาทในสภาผู้แทนราษฎร โดยได้ตั้งกระทู้ถามที่สำคัญ อาทิ กระทู้ถามเรื่อง โครงการพัฒนาการน้ำมันฝาง จังหวัดเชียงใหม่ การออกโฉนดให้แก่สมาชิกสหกรณ์นิคมกสิกรรมสันทราย การจัดตั้งสหกรณ์นิคมกสิกรรมในอำเภอฝาง การจัดตั้งสหกรณ์ประเภทหาทุนในจังหวัดเชียงใหม่ และเรื่องการไฟฟ้าในจังหวัดเชียงใหม่ การสร้างโรงไฟฟ้าโดยใช้พลังแรงน้ำตกในจังหวัดเชียงใหม่ เป็นต้น
เชฟรอน
เชฟรอน คอร์ปอเรชัน (Chevron Corporation ) เป็นบริษัทด้านพลังงานสัญชาติอเมริกัน ประกอบธุรกิจสำรวจ ผลิต ขนส่งและจัดจำหน่ายก๊าซธรรมชาติ น้ำมันปิโตรเลียม พลังงานความร้อนใต้ดินและเคมีภัณฑ์ มีสำนักงานใหญ่อยู่ที่เมืองซานรามอน รัฐแคลิฟอร์เนีย เกิดจากการควบรวมกิจการของสแตนดาร์ดออยล์แห่งแคลิฟอร์เนีย (SoCal) กับกัลฟ์ออยล์ จากพิตสเบิร์ก รัฐเพนซิลเวเนีย ในปี ค.ศ. 1984 ชื่อบริษัทมาจากชื่อเครื่องหมายการค้า "Chevron" น้ำมันเชื้อเพลิงที่ทำตลาดมาตั้งแต่ทศวรรษ 1930
เชฟรอนได้เข้าซื้อกิจการของเท็กซาโก (NYSE: TX) มูลค่า 45 พันล้านดอลลาร์สหรัฐ ในปี ค.ศ. 2000 ทำให้กลายเป็นบริษัทน้ำมันอันดับสองของสหรัฐอเมริกา และเข้าซื้อกิจการของยูโนแคล (NYSE: UCL) มูลค่า 18 พันล้านดอลลาร์สหรัฐ ในปี ค.ศ. 2005 ส่งผลให้บริษัทเป็นผู้ถือสัมปทานแหล่งน้ำมันและก๊าซธรรมชาติเพิ่มขึ้นถึง 15% และทำให้บริษัทกลายเป็นผู้ผลิตพลังงานความร้อนใต้ดินรายใหญ่ที่สุดในโลก
ปัจจุบัน เชฟรอนเป็นเจ้าของเครื่องหมายการค้าน้ำมันเชื้อเพลิง เชฟรอน, สแตนดาร์ดออยล์, เท็กซาโก, ยูโนแคล (เฉพาะกระบวนการผลิต), คาลเท็กซ์ และสารเติมแต่ง เทครอน
ประมวล วีรุตมเสน
ศาสตราจารย์กิตติคุณ นายแพทย์ ประมวล วีรุตมเสน เป็นนายแพทย์ชาวไทย จากภาคสูติศาสตร์-นรีเวชวิทยา คณะแพทยศาสตร์ จุฬาลงกรณ์มหาวิทยาลัย ผู้สร้างผลงานเด็กหลอดแก้วรายแรกของประเทศไทย ที่โรงพยาบาลจุฬาลงกรณ์
ศ.นพ.ประมวล วีรุตมเสน เป็นผู้บุกเบิกเทคโนโลยีช่วยการเจริญพันธุ์ของประเทศไทย โดยเป็นหนึ่งในทีมแพทย์ให้กำเนิดเด็กชายปวรวิทย์ ศรีสหบุรี ซึ่งเป็นเด็กหลอดแก้วรายแรกของไทยขึ้นได้สำเร็จ ณ วันที่ 15 สิงหาคม พ.ศ. 2530 นอกจากนี้ เขายังเป็นนักวิจัยสรีรวิทยาการเจริญพันธุ์ ตลอดจนเป็นอาจารย์และนักวิชาการ เคยดำรงตำแหน่งเลขาธิการแพทยสภาและเคยดำรงตำแหน่งหัวหน้าภาควิชาสูติ-นรีวิทยา จุฬาลงกรณ์มหาวิทยาลัยใน พ.ศ. 2536 - 2539 และเคยเป็นประธานราชวิทยาลัยสูตินรีแพทย์แห่งประเทศไทยช่วง พ.ศ. 2537 - 2538 รวมถึงเคยดำรงตำแหน่งที่ปรึกษาอาวุโส รัฐมนตรีว่าการกระทรวงสาธารณสุข
ปลาแขยงจุด
ปลาแขยงจุด (; ) เป็นปลาน้ำจืดชนิดหนึ่ง ในวงศ์ปลากด (Bagridae)
จัดเป็นปลาหนังขนาดเล็ก หรือปลาแขยง รูปร่างค่อนข้างสั้นมีหนวดยาว 4 คู่ ครีบอกและครีบหลังมีก้านครีบแข็ง ครีบไขมันค่อนข้างสั้น ครีบหางเว้าลึกมีจุดสีดำที่ขอดหาง อันเป็นที่มาของชื่อ ตัวมีสีเทาอมเขียวเข้ม ขนาดที่พบยาวประมาณ 10-15 เซนติเมตร น้ำหนักประมาณ 10-20 กรัม ปลาขนาดเล็กจะมีสีเหลืองนวล มักอยู่รวมกันเป็นฝูง
พบกระจายพันธุ์ในแหล่งน้ำไหล เช่นแม่น้ำ, ลำคลอง, ลำธาร พบในภาคกลาง, ภาคตะวันออกและภาคใต้ ของไทย ในต่างประเทศ พบได้ที่กัมพูชา, ลาว, มาเลเซีย, สิงคโปร์ และอินโดนีเซีย พบในแหล่งน้ำที่มีพืชน้ำหรือก้อนหินใต้น้ำ เพื่อใช้เป็นที่หลบซ่อนอาศัย กินอาหารประเภท ตัวอ่อนของแมลงที่อาศัยอยู่ตามพื้นท้องน้ำ, ลูกกุ้ง, ไรน้ำ, ซากสัตว์ และพืชที่เน่าเปื่อย
ปลาตัวเมียมีความกว้างลำตัวมากกว่าตัวผู้ และมีขนาดใหญ่กว่า และสามารถเห็นชัดเจนได้ในช่วงฤดูวางไข่โดยตัวเมียจะมีลำตัวกว้าง ท้องอูม เมื่อปลามีไข่ ส่วนตัวผู้จะมีลำตัวเรียวและมีขนาดเล็กกว่า ปลาแขยงจุดที่จับได้ในธรรมชาติพบว่ามีสัดส่วนตัวผู้ต่อตัวเมีย 1:1
เป็นปลาที่นิยมเลี้ยงเป็นปลาสวยงาม ปัจจุบันยังไม่สามารถเพาะขยายพันธุ์ได้ แต่มีความพยายามจากทางกรมประมงอยู่
กีฬายิงธนูในโอลิมปิกฤดูร้อน 2012 – หญิงเดี่ยว
การแข่งขันยิงธนูในกีฬาโอลิมปิกฤดูร้อน 2012 ประเภทหญิงเดี่ยว
ก่อนมีการแข่งขันโอลิมปิก มีการบันทึกสถิติ ของรายการยิงธนูหญิงเดี่ยว
กีฬายิงธนูในโอลิมปิกฤดูร้อน 2012 – ทีมชาย
การแข่งขันยิงธนูในกีฬาโอลิมปิกฤดูร้อน 2012 ประเภททีมชาย
ก่อนมีการแข่งขันโอลิมปิก มีการบันทึกสถิติ ของรายการยิงธนูทีมชาย
กีฬายิงธนูในโอลิมปิกฤดูร้อน 2012 – ทีมหญิง
การแข่งขันยิงธนูในกีฬาโอลิมปิกฤดูร้อน 2012 ประเภททีมหญิงก่อนมีการแข่งขันโอลิมปิก มีการบันทึกสถิติ ของรายการยิงธนูทีมหญิง
จัสติซลีก (ทีมซูเปอร์ฮีโร)
จัสติซลีก () เป็นทีมซูเปอร์ฮีโรในหนังสือการ์ตูนอเมริกันที่ตีพิมพ์โดยสำนักพิมพ์ดีซีคอมิกส์ สร้างสรรค์โดยนักเขียน การ์ดเนอร์ ฟ็อกซ์ (Gardner Fox) ปรากฏตัวครั้งแรกใน "The Brave and the Bold" เล่มที่ 28 (มีนาคม 1960) โดยใช้ชื่อทีมว่า จัสติซลีกออฟอเมริกา (Justice League of America : JLA) และมีสมาชิกที่ร่วมก่อตั้งทีม คือ อะควาแมน, แบทแมน, เดอะแฟลช (แบร์รี อัลเลน), กรีนแลนเทิร์น (ฮาล จอร์แดน), มาร์เชียนแมนฮันเตอร์, ซูเปอร์แมน และ วันเดอร์วูแมน
จัสติซลีกเป็นทีมซูเปอร์ฮีโรที่มีประสิทธิภาพและมีความสำคัญที่สุดในจักรวาลดีซี พวกเขามีบทบาทเป็นทีมที่พิทักษ์โลกจากภัยคุกคามต่างๆ ทั้งจากในโลก, นอกโลก, ระหว่างมิติและสิ่งที่เหนือธรรมชาติ โดยทีมนี้มีสมาชิกที่ประกอบไปด้วยซูเปอร์ฮีโรหลายคนในจักรวาลดีซี เช่น ซาแทนนา, กรีนแอร์โรว์, ดิอะตอม, กรีนแลนเทิร์น (จอห์น สจ๊วต), ไซบอร์ก, เดอะแฟลช (วอลลี เวสต์), เรดทอร์นาโด และ ชาแซม
จัสติสลีกมีหนังสือเป็นของตัวเองครั้งแรกในชื่อ "Justice League of America" (พฤศจิกายน 1960) ต่อมาในปี 2011 ดีซีคอมิกส์ได้เปิดนิตยสารใหม่ในแบรนด์ New 52 และวางจำหน่าย "Justice League" ชุดที่สอง
หลังจากนั้น ในเดือนกรกฎาคม ปี 2016 ดีซีคอมิกส์ได้ชูแบรนด์ DC Rebirth แทนแบรนด์ New 52 และวางจำหน่าย "Justice League" ชุดที่สาม โดยนอกจากจะมีหนังสือเป็นของตัวเองแล้ว ทีมนี้ยังถูกนำไปสร้างในสื่อต่างๆอีกด้วย ทั้งภาพยนตร์, รายการโทรทัศน์ และวิดิโอเกม
หลังจากที่ดีซีประสบความสำเร็จจากการนำตัวละครเดอะแฟลชและกรีนแลนเทิร์นกลับมาเขียนใหม่ จูเลียส ชวาร์ตซ์ (Julius Schwartz) ก็ให้ การ์ดเนอร์ ฟ็อกซ์ นำทีม จัสติซโซไซตี้ออฟอเมริกา (Justice Society of America : JSA) กลับมาเขียนใหม่เช่นกัน โดยชวาร์ตซ์ได้เปลี่ยนชื่อทีมนี้เป็น จัสติซลีกออฟอเมริกา (Justice League of America : JLA) ด้วยอิทธิพลของคำว่า ลีก จากวงการกีฬา อย่างเนชั่นลีกและอเมริกันลีก ซึ่งกำลังเป็นที่นิยมในตอนนั้น
จัสติซลีกออฟอเมริกาปรากฏตัวครั้งแรกใน "The Brave and the Bold" เล่มที่ 28 (มีนาคม 1960) ซึ่งขายดีจนได้กลับมาขึ้นปกเล่มที่ 29 และ 30 อีกครั้ง ก่อนดีซีจะให้แยกไปมีหนังสือเป็นของตัวเองในชื่อ "Justice League of America" (พฤศจิกายน 1960)
สกุลแซกโก
สกุลแซกโก (; ) เป็นสกุลของปลาน้ำจืดสกุลหนึ่ง ในวงศ์ปลาตะเพียน (Cyprinidae) ใช้ชื่อสกุลว่า "Zacco" (/แซก-โก/) หมายถึง "ดาบของจักรพรรดิลีโอที่ใช้โดยชาวแซ็กซอน"
มีรูปร่างเรียวยาว ลักษณะทั่วไปคล้ายกับปลาน้ำหมึก หรือปลาสะนาก มีความคล่องแคล่วว่องไวปราดเปรียว พบกระจายพันธุ์ในภูมิภาคเอเชียตะวันออก
มีทั้งหมด 7 ชนิด
คาลเท็กซ์
คาลเท็กซ์ (Caltex) เป็นเครื่องหมายการค้าของสถานีบริการน้ำมันในเครือเชฟรอน ที่จัดจำหน่ายในกว่า 60 ประเทศแถบเอเชียแปซิฟิก ตะวันออกกลาง และแอฟริกา
บริษัทก่อตั้งขึ้นในปี ค.ศ. 1936 โดยเป็นบริษัทร่วมทุนระหว่างเท็กซาโก (ขณะนั้นใช้ชื่อว่า เดอะเท็กซัสคัมปานี) จากรัฐเทกซัส และโซแคล (สแตนดาร์ดออยล์แห่งแคลิฟอร์เนีย ซึ่งต่อมาก็คือ เชฟรอน) จากรัฐแคลิฟอร์เนีย เมื่อแรกตั้งบริษัท ใช้ชื่อว่า แคลิฟอร์เนียเท็กซัสออยล์คัมปานี (California Texas Oil Company) ต่อมาได้ย่อลงเหลือ "คาลเท็กซ์" ในปี ค.ศ. 1936
เมื่อบริษัทแม่ทั้งสองได้ควบรวมกิจการเป็น "เชฟรอนเท็กซาโก" ในปี ค.ศ. 2001 (และย่อชื่อเหลือเพียง เชฟรอน ในปี ค.ศ. 2005) คาลเท็กซ์ยังคงเป็นเครื่องหมายการค้าหลักของบริษัท ที่ทำตลาดทั้งในเอเชียแปซิฟิกและตะวันออกกลาง
แขวงจอมทอง
แขวงจอมทอง เป็นท้องที่การปกครองแห่งหนึ่งของเขตจอมทอง กรุงเทพมหานคร สภาพโดยทั่วไปเป็นที่อยู่อาศัย
แขวงจอมทองมีอาณาเขตติดต่อกับเขตการปกครองข้างเคียงดังนี้
ถนนสายหลักในพื้นที่แขวงจอมทอง ได้แก่
ถนนสายรองในพื้นที่แขวงจอมทอง ได้แก่
อุษณากร ก่อเกียรติยิม
อุษณากร ก่อเกียรติ มีชื่อจริงคือ นางสาวอุษณากร ถวิลสุวรรณวัง เกิดวันที่ 31 ธันวาคม พ.ศ. 2530 ที่อำเภอโนนสูง จังหวัดนครราชสีมา สถิติการชก 13 ครั้ง ชนะ 11 (น็อค) แพ้ 2
อะบอมิเนชัน
ดิอะบอมิเนชั่น () หรือชื่อจริงอีมิล บลอนสกี้ () เป็นตัวละครตัวร้ายที่มีพลังพิเศษในหนังสือการ์ตูนของสำนักพิมพ์มาร์เวลคอมิกส์ ปรากฏตัวครั้งแรกใน "Tales to Astonosh" #90 (April 1967) สร้างสรรค์โดยสแตน ลี และ Gil Kane มีบทบาทหลักเป็นศัตรูของฮัลค์
อะบอมิเนชั่น หรือ อีมิล บลอนสกี้ เป็นตัวร้ายหลักในภาพยนตร์ "มนุษย์ตัวเขียวจอมพลัง" ปี 2008 รับบทโดยทิม รอท โดยอีมิลในภาพยนตร์กับคอมิกส์แตกต่างกันตรงที่อีมิลในคอมิกส์จะเป็นทหารของอเมริกัน แต่ในภาพยนตร์อีมิลเป็นสายลับโซเวียตที่ต้องการส่งเซรุ่มซูเปอร์โซลเยอร์ผสมแกมม่าของสหัฐไปให้โซเวียต จึงได้ปลอมตัวเข้าไปเป็นลูกน้องของนายพลแทดเดียส รอสส์ แต่การไล่ล่าฮัลค์นั้นเป็นเรื่องที่ยากเขาจึงฉีดเลือดของดร.แบนเนอร์เข้าไปในตัวของตัวเอง จนกลายเป็นอสุรกายอะบอมิเนชั่นทำลายบ้านเมืองในนิวยอร์ก แต่ภายหลังดร.แบนเนอร์ได้กลายร่างไปเป็นฮัลค์และเข้าต่อสู้กับอะบอมิเนชั่นและได้พ่ายแพ้และถูกจับในที่สุด
แขวงบางบอน
แขวงบางบอน เป็นท้องที่การปกครองแห่งหนึ่งของกรุงเทพมหานครระหว่างปี พ.ศ. 2515–2560 ปัจจุบันถูกยุบเลิกและแบ่งออกเป็น 4 แขวง ขึ้นกับเขตบางบอน
แขวงบางบอนมีอาณาเขตติดต่อกับเขตการปกครองข้างเคียงดังนี้
ถนนสายหลักในพื้นที่แขวงบางบอน ได้แก่
ส่วนทางสายรองและทางลัด ได้แก่
ลัทธิสตาลิน
ลัทธิสตาลิน (Stalinism) หรือ "สังคมนิยมในประเทศเดียว" เป็นการตีความทางทฤษฎีและการประยุกต์ ในทางปฏิบัติของหลักนิยมมาร์กซิสต์ส่วนที่เป็นคุณูปการโดยโจเซฟ สตาลิน (Josef Stalin) ซึ่งเป็นผู้มีอำนาจครอบงำพรรคคอมมิวนิสต์และกลไกของรัฐบาลในสหภาพโซเวียต ตั้งแต่ช่วงกลางทศวรรษหลังปี ค.ศ. 1920 จนกระทั่งเขาถึงแก่อสัญกรรมเมื่อปี ค.ศ. 1953
สำหรับคุณูปการสำคัญของลัทธิสตาลินมีดังนี้ คือ
สตาลินได้แสดงให้เห็นว่า ชัยชนะของลัทธิคอมมิวนิสต์นี้ นอกจากจะดำเนินการได้ตามแนวทางของลัทธิมากซ์ และ ลัทธิเลนิน (Marxism-Leninism) นี้แล้ว ก็ยังสามารถทำได้โดยวิธีอื่น คือการยึดครองทางทหารโดยมหาอำนาจคอมมิวนิสต์ (อย่างในกรณีที่ สหภาพโซเวียตเข้ายึดครองยุโรปตะวันออก หลังสงครามโลกครั้งที่ 2) ก็ช่วยให้บรรลุเป้าหมายคือการได้ชัยชนะของลัทธิคอมมิวนิสต์ได้ หากกรณีที่ปัจจัยแวดล้อมต่าง ๆ เอื้ออำนวย
ว่ากันตามหลักจริง ๆ แล้ว สตาลินมีคุณูปการน้อยต่อหลักนิยมคอมมิวนิสต์ มีการจำกัดตัวเองอยู่เฉพาะในการตีความลัทธิมากซ์และลัทธิเลนิน (Marxism-Leninism) เพื่อนำไปใช้กับสภาพแวดล้อมทั้งภายในประเทศและระหว่างประเทศในยุคของเขาเท่านั้นเอง
พวกที่เข้ามารับช่วงอำนาจต่อจากสตาลิน ได้ทำการรื้อโครงการของเลนินเสียสิ้น และ ลัทธิสตาลินนี้ก็ได้ถูกประณามว่าเป็นลัทธิที่ส่งเสริมแนวการปกครองแบบ "ยึดตัวบุคคลเป็นหลัก" (Cult of Personality) เป็นการปกครองแบบเผด็จการโดยบุคคลคนเดียว ยึดหลักการคนทำผิดไม่ได้ ทำการสถาปนารัฐเผด็จการเบ็ดเสร็จ ทำการกำจัดพวกที่ถูกระแวงว่าจะเป็นฝ่ายตรงกันข้าม โดยวิธีการกวาดล้าง และใช้ตำรวจลับ มีการจองจำคุมขังพวกที่ไม่เห็นด้วยทางการเมืองนับจำนวนไม่ถ้วนในค่าย "กูลัก"
แนวความคิดต่าง ๆ ที่พัฒนาและนำไปใช้ในสหภาพโซเวียตโดยสตาลิน ซึ่งมีผลกระทบต่อหลักนิยมคอมมิวนิสต์นั้นมีดังนี้ คือ
แม้ถึงจะมีการประณามลัทธิสตาลินนี้อย่างไร แต่ว่าการประยุกต์ใช้ทฤษฎีคอมมิวนิสต์ทั้งในแง่ทฤษฎีและในแง่ปฏิบัติต่าง ๆ ที่ดำเนินการกว่า 30 ปี ในช่วงการปกครองของสตาลินนี้ ก็ยังคงเป็นพื้นฐานของหลักนิยมลัทธิคอมมิวนิสต์อยู่ในช่วงที่สหภาพโซเวียตยังไม่ล่มสลาย
พระเจ้าประตาปสิงห์ ศาหะ
พระเจ้าประตาปสิงห์ ศาหะ () (พ.ศ. 2294 - 17 พฤศจิกายน พ.ศ. 2320)เป็นพระมหากษัตริย์เนปาล เป็นพระราชโอรสพระองค์ใหญ่ในพระเจ้าปฤถวีนารายัณ ศาหะ กษัตริย์ผู้รวมชาติเนปาล พระเจ้าประตาปสิงห์ ศาหะะทรงราชย์อยู่ในช่วงพ.ศ. 2318 ถึง พ.ศ. 2320 และเสด็จสวรรคตด้วยไข้ทรพิษ
พระเจ้าประตาปสิงห์ ศาหะเป็นพระราชโอรสพระองค์โตในพระเจ้าปฤถวีนารายัณ ศาหะกับพระนางนเรนทราลักษมีศาหะ หลังจากพระเจ้าปฤถวีนารายัณ ศาหะเสด็จสวรรคตในปีพ.ศ. 2318 เจ้าชายประทับสิงห์ พระราชโอรสองค์โตทรงครองราชย์สืบต่อ
พระเจ้าประตาปสิงห์ ศาหะแม้จะทรงได้เป็นกษัตริย์แต่พระองค์ยังทรงระแวงว่าจะมีเจ้านายพระองค์อื่นแย่งชิงราชบัลลังก์ของพระองค์ พระองค์ได้ดำเนินการกวาดล้างโดยทรงสั่งจับกุมพระปิตุลาพระองค์หนึ่งและเจ้าชายบะหะดูร์ศาหะ พระอนุชาแท้ของพระองค์ คุมขังหลังจากทรงทราบว่าทั้งสองพระองค์วางแผนก่อตั้งราชอาณาจักรเล็ก ๆ เป็นของพระองค์เอง ต่อมามีพระบัญชาให้เนรเทศเจ้านายทั้งสองออกนอกประเทศ โดยทั้งสองเสด็จลี้ภัยที่อินเดีย ปัญหาที่พระเจ้าประตาปสิงห์ ศาหะทรงก่อกลายเป็นเรื่องอื้อฉาวภายในราชวงศ์ที่เรื้อรังในเวลาต่อมา
มูลเหตุแห่งปัญหาคือ พระนางราเชนทราลักษมีศาหะ องค์รานีพระอัครมเหสีของพระองค์ ที่พระองค์ทรงอภิเษกสมรสตามความเหมาะสม แต่พระองค์ทรงอภิเษกสมรสครั้งที่สองกับสตรีจากเผ่าเนวาร์นามว่า มาอิจู ทรงหลงใหลนางมากถึงกับสถาปนานางขึ้นเป็นองค์รานีหรือพระนางมาอิจูศาหะ พระเจ้าประตาปสิงห์ ศาหะทรงหลงใหลพระนางมากถึงกับไม่ออกว่าราชการ รานีราเชนทรงทรงริษยารานีมาอิจูมากโดยเฉพาะเมื่อทรงทราบว่ารานีมาอิจูทรงพระครรภ์ พระนางจึงหวั่นว่าฐานะของพระนางถูกสั่นคลอน ในขณะนั้นรานีราเชนทรามีพระประสูติกาลเจ้าชายราณาพหาทูรศาหะ พระโอรสพระชนมายุ 2 ชันษาแล้ว
พระเจ้าประตาปสิงห์ ศาหะไม่ทรงสานต่อนโยบายรวมชาติต่อจากพระราชบิดาแต่ในเวลาต่อมาเจ้าชายบะหะดูร์ศาหะพระอนุชาของพระองค์ หลังจากพ้นโทษทัณฑ์หลังการสวรรคตของพระเชษฐาได้สานต่อนโยบายนี้และขยายอาณาเขตอย่างกว้างขวาง
พระเจ้าประตาปสิงห์ ศาหะเสด็จสวรรคตอย่างกะทันหันหลังจากประชวรด้วยไข้ทรพิษในวันที่ 17 พฤศจิกายน พ.ศ. 2320 ราชบัลลังก์ที่ว่างลงได้สืบต่อโดยเจ้าชายราณาพหาทูรศาหะ เป็นพระเจ้ารณพหาทุร ศาหะ พระชนมายุ 2 พรรษา รานีราเชนทราลักษมีในฐานะพระราชชนนีของยุวกษัตริย์ได้ขึ้นเป็นผู้สำเร็จราชการแทนพระองค์ ทรงใช้พระราชอำนาจกำจัดศัตรุทุกคนของพระองค์ รานีราเชนทราทรงปล่อยให้รานีมาอิจูมีพระประสูติกาลพระโอรสนามว่า เชร์ บะหะดูร์ หลังจากนั้นมีพระราชเสาวนีย์ให้ทหารจับกุมองค์รานีมาอิจูออกจากพระราชวังและบังคับให้พระนางกระทำพิธีสตี พระนางสิ้นพระชนม์ในกองเพลิง หลังจากนั้นรานีราเชนทราทรงกุมพระราชอำนาจทางการเมืองและกลายเป็นปัญหาในรัชกาลต่อมา
แม่น้ำฮิดะ
แม่น้ำฮิดะ () เป็นแม่น้ำสายหนึ่งในจังหวัดกิฟุ มีต้นน้ำจากภูเขาเขาโนะริกุระ (乗鞍岳 "Norikura-ga-take") ในเมืองทะกะยะมะ จังหวัดกิฟุ ใหลจากทิศเหนือลงทิศใต้ก่อนที่จะบรรจบกับแม่น้ำคิโซะ บริเวณเมืองมิโนะกะโมะ มีความยาวตลอดสายทั้งสิ้น 148 กิโลเมตร
ทากายามะ
ทากายามะ () เป็นเมืองในจังหวัดกิฟุ ประเทศญี่ปุ่น ในปี ค.ศ. 2011 มีจำนวนประชากร 92,369 คน มีขนาดพื้นที่ทั้งสิ้น 2,177.67 ตารางกิโลเมตร
ทากายามะมีการตั้งถิ่นฐานมาตั้งแต่ยุคโจมง เป็นหมู่บ้านช่างไม้ที่มีชื่อเสียง มีความเชื่อกันว่าช่างไม้จากเมืองทากายามะเข้าร่วมสร้างพระราชวังเกียวโตและวัดอารามต่าง ๆ ในเกียวโตและนาระ รวมไปถึงปราสาททากายามะด้วย ในสมัยโทกูงาวะ
จากสภาพภูมิศาสตร์ของทากายามะที่ตั้งอยู่บนที่สูง และตัดขาดจากโลกภายนอกมาเป็นเวลากว่า 300 ปี ทำให้วัฒนธรรมในทากายามะมีเอกลักษณ์เป็นของตนเอง และอนุรักษ์วัฒนธรรมดั้งเดิมไว้อย่างดี
ปลาขิ้ง (สกุล)
ปลาขิ้ง ("Chagunius") เป็นสกุลของปลาน้ำจืดสกุลหนึ่ง ในวงศ์ปลาตะเพียน (Cyprinidae)
เดิมที ปลาในสกุลนี้ ฮิว แมคคอร์มิค สมิธได้ตั้งสกุลนี้ขึ้นมาโดยใช้ "Cyprinus chagunio" ที่พบในประเทศอินเดีย เป็นตัวแทนของสกุล มีลักษณะเด่น คือ หัวแบนข้าง มีหนวดยาว 2 คู่ ที่ริมฝีปากบน 1 คู่ และมุมปาก 1 คู่ โดนหนวดที่จมูกมีกล้ามเนื้อเป็นพู ซี่กรองเหงือกคู่แรกเป็นรูปสามเหลี่ยมมี 9 อัน ที่จะงอยปากและแก้มมีติ่งเนื้อขนาดเล็กลักษณะคล้ายหนวดสั้น ๆ ตัวผู้จะมีติ่งเนื้อมากกว่าตัวเมีย ครีบหลังมีก้านครีบเดี่ยวก้านสุดท้ายเป็นหนามแข็งและขอบจักเป็นฟันเลื่อย
ปัจจุบัน มีทั้งหมด 3 ชนิด พบกระจายพันธุ์ทั่วไปในอินเดียและพม่า สำหรับประเทศไทยพบเพียงชนิดเดียวในลุ่มแม่น้ำสาละวิน
ฌาราร์ เด็วลูเฟ็ว
ฌาราร์ เด็วลูเฟ็ว ลาซาโร (; เกิด 13 มีนาคม ค.ศ. 1994) เป็นนักฟุตบอลชาวสเปน ปัจจุบันเล่นให้กับวอตฟอร์ด ในตำแหน่งปีก
พรรคก้าวหน้า (พ.ศ. 2526)
พรรคก้าวหน้า พรรคการเมืองไทยที่ก่อตั้งเมื่อวันที่ 22 มีนาคม พ.ศ. 2526 มีนายอุทัย พิมพ์ใจชน เป็นหัวหน้าพรรค และนายบุญเกิด หิรัญคำ เป็นเลขาธิการพรรค และมีสำนักงานตั้งอยู่ที่ถนนลาดพร้าว เขตบางเขน กรุงเทพมหานคร
พรรคก้าวหน้า ก่อตั้งขึ้นเมื่อวันที่ 22 มีนาคม พ.ศ. 2526 และได้ส่งผู้สมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 เป็นครั้งแรก และได้รับเลือกตั้งจำนวน 3 คน คือ อุทัย พิมพ์ใจชน (จังหวัดชลบุรี) เกษม บุตรขุนทอง (จังหวัดเพชรบูรณ์) และอนันต์ ฉายแสง (จังหวัดฉะเชิงเทรา)
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ได้รับเลือกตั้ง 7 ที่นั่ง และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ได้ 8 ที่นั่ง จนกระทั่งในปี พ.ศ. 2532 จึงได้ยุบพรรคเข้าร่วมกับพรรคเอกภาพ โดยศาลฎีกามีคำสั่งให้ยุบพรรค ลงวันที่ 14 เมษายน พ.ศ. 2532
ในการอภิปรายไม่ไว้วางใจรัฐบาลพลเอกเปรม ติณสูลานนท์ ครั้งหนึ่ง มีการลงชื่อขอเปิดอภิปรายโดย ส.ส.พรรคร่วมฝ่ายค้าน แต่ทว่าก่อนการเปิดอภิปรายไม่กี่วัน ส.ส.พรรคก้าวหน้า 2 คน คือ นายวิสันต์ เดชเสน (จังหวัดยโสธร) และนายเสกสรร แสนภูมิ (จังหวัดสุรินทร์) ซึ่งได้ร่วมลงชื่อไปแล้ว ได้ถอนชื่อออก ทำให้มีสมาชิกลงชื่อไม่เพียงพอต่อการเปิดอภิปราย การอภิปรายในครั้งนั้นจึงไม่เกิดขึ้น
สำรอง
สำรอง (; Beaum)หรือ พุงทะลาย หมากจอง เป็นพืชที่อยู่ใน วงศ์ Sterculiaceae หรือ Malvaceae ซึ่งเป็นพืชท้องถิ่นดั้งเดิมในเขตจังหวัดจันทบุรีและตราด และพบได้ในบางจังหวัด เช่น ระยอง กาญจนบุรี ยะลา นราธิวาสและอุบลราชธานี นอกจากในไทยแล้วยังพบได้ใน กัมพูชา อินโดนีเซีย มาเลเซีย สิงคโปร์  และ เวียดนาม
สำรองออกดอกติดผลทุกปีหรือเว้น 1-3 ปี โดยออกดอกในช่วงเดือนธันวาคมถึงมกราคม ผลแก่ประมาณเดือนมีนาคมถึงเมษายน แก่แล้วจะมีแห้ง ผิวเหี่ยวย่นสีน้ำตาล กว้าง 1.0-1.5 เซนติเมตร ยาว 1.5-2.0 เซนติเมตรเมื่อนำผลสำรองมาแช่น้ำ เนื้อบางๆ ที่หุ้มเมล็ด จะดูดน้ำ พองตัวออก มีลักษณะเป็นแผ่นวุ้น เมื่อแยกแผ่นวุ้นออกมา สามารถนำไปแปรรูปได้หลายอย่าง เช่น ยำ ลาบ น้ำพริก แกงจืด สำรองลอยแก้ว น้ำสำรองและสำรองผง โดยแผ่นวุ้นจากสำรองนี้มีสรรพคุณแก้อาการร้อนในและกระหายน้ำ
อักเตอเบ
อักเตอเบ (; ) หรือเดิมชื่อเมือง อัคตูย์บินสค์ () เป็นเมืองในประเทศคาซัคสถาน ริมฝั่งแม่น้ำอิลเยก เป็นเมืองศูนย์กลางการปกครองของจังหวัดอักเตอเบ มีประชากร 345,687 คน (ปี ค.ศ. 2009) คำว่า อักเตอเบ มาจากภาษาคาซัค คำว่า "ақ" (สีขาว) และ "төбе" (ภูเขา)
ปลากดหัวลิง
ปลากดหัวลิง หรือ ปลากดหัวโต (; ) เป็นปลาหนังขนาดเล็กชนิดหนึ่ง ในวงศ์ปลากดทะเล (Ariidae)
จัดเป็นปลาขนาดเล็กในวงศ์นี้ชนิดหนึ่ง และเป็นเพียงชนิดเดียวในสกุล "Ketengus" มีส่วนหัวที่ใหญ่และปากที่กว้าง มีขนาดโตเต็มที่ไม่เกิน 25 เซนติเมตร
พบกระจายพันธุ์บริเวณปากแม่น้ำหรือใกล้ชายฝั่งที่เป็นน้ำกร่อยในภูมิภาคเอเชียใต้และเอเชียตะวันออกเฉียงใต้ เช่น อินเดีย, หมู่เกาะอันดามัน, มาเลเซีย, อินโดนีเซีย และไทย
เป็นปลาที่กินสัตว์ไม่มีกระดูกสันหลังและปลาขนาดเล็ก รวมถึงเกล็ดปลาชนิดอื่นเป็นอาหารอีกด้วย ในประเทศไทยถือว่าเป็นปลาที่หายาก อยู่ในเครือข่ายใกล้สูญพันธุ์
สแลช (นักดนตรี)
ซอล ฮัดสัน () เกิด วันที่ 23 กรกฎาคม ,1965 รู้จักดีในชื่อ สมมุติ สแลช(Slash)เป็นนักกีตาร์ และ นักแต่งเพลงชาว อังกฤษ-อเมริกัน เขาเริ่มมีชื่อเสียงจากการที่เป็นนักเล่นกีตาร์นำของวงดนตรี ฮาร์ดร็อกอเมริกัน กันส์แอนด์โรสเซสมีผลงานตั้งแต่ปี 1980-1990 . จนได้จัดอันดับนักกีตาร์ที่ดีที่สุดในโลกตลอดกาล ของนิตยสาร โรลลิงสโตนให้อยู่ในอันดับ 65 จากทั้งหมด 100 คน จาก นิตยสาร ไทม์ให้เขาติดอัน 1 ใน 10 นักกีตาร์ไฟฟ้าที่ดีที่สุดของปี 2009 . จากนิตยสาร กีตาร์เวิร์ดให้เขาอยู่อันดับ 6 จากทั้งหมด 100 คน จากการโซโล่กีตาร์ ในเพลง November Rain และจากนิตยสาร โททัล กีตาร์ให้เขา อยู่อันดับ 1 จากเพลง Sweet Child o' Mine หัวข้อ "100 นักกีตาร์ที่ยิ่งใหญ่ที่สุดในปี 2004"
ชีวิตส่วนตัวแต่งงาน กับ นางแบบ Renée Suran ในวันที่ 10 ตุลาคม 1992 ที่ Marina del Rey, แคลิฟอเนีย พวกเขาหย่ากันในช่วงปี 1997 หลังจากห้าปีของการแต่งงาน ต่อมา Slash แต่งงาน Perla Ferrar ในปี 2001 ในฮาวาย พวกเขามีลูกชายสองคน ในปี 2010 ฟ้องหย่าจาก Ferrar แต่ทั้งคู่คืนดีกันในสองเดือนต่อมา
กับ Guns N' Roses
กับ Slash's Snakepit
กับ Velvet Revolver
งานเดี่ยว/ Slash feat. Myles Kennedy & The Conspirators
เทศบาลตำบลเมืองคง
เทศบาลตำบลเมืองคง เป็นเทศบาลในเขตอำเภอคง จังหวัดนครราชสีมา
เทศบาลตำบลเมืองคง ได้รับการเปลี่ยนแปลงฐานะมาจากสุขาภิบาลเมืองคง เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542
วิสัยทัศน์การพัฒนาท้องถิ่น เทศบาลตำบลเมืองคงได้กำหนดวิสัยทัศน์ การพัฒนาท้องถิ่นไว้ดังนี้
“ยึดหลักธรรมาภิบาล มุ่งเน้นบริการประชาชน มุ่งมั่นพัฒนาเมือง รุ่งเรืองวัฒนธรรม ช่วยคิดช่วยทำบ้านเมืองน่าอยู่ ตามหลักปรัชญาเศรษฐกิจพอเพียง ”
เทศบาลตำบลเมืองคงตั้งอยู่ทางทิศเหนือของจังหวัดนครราชสีมา ระยะห่างจากตัวจังหวัด โดยทางรถยนต์ 79 กิโลเมตร และทางรถไฟ 69 กิโลเมตร
เทศบาลตำบลเมืองคงเป็นพื้นที่ราบตั้งอยู่ตอนกลางของอำเภอคง มีขนาดพื้นที่ 1.155 ตารางกิโลเมตร อยู่ในเขตตำบลเมืองคง และเป็นที่ตั้งของที่ว่าการอำเภอคง 
มีหมู่บ้านที่อยู่ในเขตเทศบาลบางส่วน 5 หมู่บ้าน ได้แก่ 
 
รวมเป็นพื้นที่ทั้งสิ้น 1.155 ตารางกิโลเมตรมีลักษณะเป็นลูกคลื่นลอนตื้น มีความลาดเทจากทางทิศตะวันออก เป็นที่ดอนสลับที่นา ที่ราบลุ่มบริเวณลำสะแทด ด้านทิศตะวันตกของอำเภอ พื้นที่โดยเฉลี่ยสูงกว่าระดับน้ำประมาณ 200 เมตร
มีประชากรในพื้นที่รวมทั้งสิ้น 2,313 คน แยกเป็นชาย 1,114 คน หญิง 1,199 คน มีความหนาแน่นเฉลี่ย 2,002.60 คนต่อตารางกิโลเมตร